18:10 / 03 июнь 955 pdf Ўқиш режими + -\nСолиҳ Муррий ҳикоя қилади: “Бир куни олдимга Молик ибн Динор келди ва: “Эй Солиҳ, бизни Абу Жаҳийрнинг олдига олиб боринг, ҳаққимизга дуо қилсинлар!” деди. Мен унга: “Қуёш чиқиб бўлди, Абу Жаҳийр уйларига кириб кетсалар, келган бирорта одамнинг олдига чиқмайдилар” дедим. У кишининг уйлари Басрадаги энг узоқ уй эди. Саҳро эса у кишининг қўшниси эди. Ҳовлилари олдида қудуқ, челак, тошлар ва масжид бор эди. Моликка: “Эртага бомдодни ўқибоқ, йўлга тушамиз. Уйларига кириб кетишларидан олдин масжидда ўтирганларида етиб борамиз” дедим.\nБиз Абу Жаҳийрнинг манзилига етиб келдик. Келсак, уйларига кириб кетган эканлар. Киришга изн сўрадик. Девор ортидан бир аёл бизга жавоб қилди. Биз аёлнинг юзини кўрмадик. Аёл биздан: “Нима хоҳлайсизлар?” деб сўради. “Шайхни” дедик. Шунда аёл: “У кишини пешинга чиққанларида топасизлар иншааллоҳ” деди. Бир-биримизга: “Қаерга борамиз? Пешингача қаерда турамиз?” дедик-да, у кишининг масжидларига бордик.\nБиттамиз намоз ўқишга, биттамиз Қуръон ўқишга, биттамиз Аллоҳ таолони зикр қилишга киришдик. Ва, ниҳоят пешин вақти ҳам бўлди. Масжид олдидаги қудуқ ёнига чиқдик. Сувидан ичдик, таҳорат олдик ва яна масжидга кирдик. Намоз ўқидик. Шу пайт масжидга Абу Жаҳийр кириб келдилар. Кўзлари ожиз, юзларидан нур таралиб турган бир киши. Намозга азон айтилди. У киши меҳробга келиб турдилар. Саккиз ракат намоз ўқидилар. Ўндан ортиқ қўшнилари ҳам масжидга кириб келишди. Кейин биз билан пешинни ўқидилар. Намоздан сўнг бир соат Аллоҳ таолони зикр қилиб ўтирдилар. Кейин туриб саккиз ракат намоз ўқидилар. Сўнгра бизга юзландилар.\nУйларидаги аёлнинг олдига бориб: “Эй аёл!” дедик. “Нима истайсизлар?” деб сўради. Биз: “Албатта, Абу Жаҳийр раҳимаҳуллоҳга Қуръон ўқиб берилди. У зот уни тинглаб туриб, вафот этдилар” дедик. Аёл: “Бу ҳайрон бўладиган нарса эмас. Лекин менга айтинглар-чи, орангизда Солиҳ қори борми?” деб сўради. “Уни танийсанми?” дедик. “Уни ҳеч кўрмаганман” деди аёл. “Унда нега сўраяпсан?” дедик. Аёл: “Абу Жаҳийр раҳимаҳуллоҳ: “Албатта, мен Солиҳ Муррийнинг қироатига муштоқман. Ҳой аёл, сен билиб қўйгинки, агар мен унинг қироатини тингласам, вафот этаман” деганларини кўп эшитганман.\nСизлар келиб: “У киши Қуръонни тинглаб, вафот этдилар” деганингизда, мен ўйладимки, “Агар у киши Қуръонни тинглаб, вафот этган бўлсалар, айнан, Солиҳнинг қироатини эшитиб, вафоти этган бўлсалар керак” деб ўйладим”, дея жавоб берди.\nКейин аёл: “У кишининг дуоларини ижобат қилган, сўраганларини берган Аллоҳга ҳамд бўлсин! Ҳой сизлар! Албатта, Абу Жаҳийр: “Эй Роббим! Ишимни одамлардан яшир!” деб кўп дуо қилардилар. Мана бу у кишини ювиладиган сўри, кафанлари, пахталари, сувга қўшиладиган хушбўйликлар, ёғ, идиш, кўмир – барчаси тайёрлаб қўйилган. У зот уларни ҳар куни янгилаб қўярдилар. Бу нарсаларни сотиб олишинглар шарт эмас. Мана булар эса қабр кавлаш учун занбил, белкурак ва болға. Бизнинг атрофимиздаги уйларда қўшниларимиз бир киши-икки киши бўлиб яшашади. Уларга хабар беринглар, келишсин. Устознинг қабрларини шу ҳовлиларида қазишади. Сизлар у кишини ювишга киришасизлар. Кейин қабрга қўясизлар” деди.\nОддий инсон 13:21 / 05 февраль\nАллоҳ ажризни берсин, ташаккур сизга я тоййиб!\n11:00 / 05 февраль 1185\n12:27 / 05 февраль 954\n376 10:10 / 06 январь\n3078 17:20 / 18 март\n5394 12:00 / 29 март\n3353 11:30 / 02 апрель


Товарларни импорт қилиш ва чакана сотиш билан шуғулланувчи ЯТТ қўшимча равишда Ўзбекистон корхоналаридан товарларни сотиб олиб чакана сотса бўладими? Бунда қанақа солиқ оқибатлари келиб чиқади?\nЯТТ чет элдан шартнома асосида маҳсулотлар олиб киради ва чакана савдо асосида ички бозорда сотувни амалга оширади. Бунга қўшимча равишда Ўзбекистондаги айрим корхоналарида ишлаб чиқарилган маҳсулотларни шартнома асосида пул ўтказиб олинган маҳсулотлар бозорда чакана савдо асосида сотилмоқда.\nСавдо фаолиятини амалга оширувчи ЯТТлар томонидан товар операцияларни амалга ошириш тартиби Низом билан белгиланган (АВда 08.01.2003й. 1197-сон билан рўйхатга олинган). Ушбу Низомга кўра ЯТТларга чакана савдони:\nа) юридик шахслар - ишлаб чиқарувчилар ёки юридик шахслар - улгуржи етказиб берувчилардан майда туркумлар билан нақдсиз ҳисоб-китоблар йўли билан харид қилинган;\nб) бевосита якка тартибдаги тадбиркор томонидан импорт бўйича олиб келинган;\nв) ўзи тайёрлаган (сотиш тақиқланмаган);\nг) бошқа якка тартибдаги тадбиркорлар - ишлаб чиқарувчилардан фақат нақдсиз ҳисоб-китоблар йўли билан харид қилинган товарлар билан чакана савдони амалга оширишга рухсат берилади.\nДемак, чакана савдони амалга ошириш ҳуқуқини берувчи гувоҳномаси мавжуд бўлган ЯТТ бевосита ўзи импорт бўйича олиб келган товарларни чакана сотиш билан бир қаторда Ўзбекистоннинг ишлаб чиқарувчи ёки улгуржи етказиб берувчи корхоналаридан нақдсиз ҳисоб-китоблар йўли билан харид қилинган товарларни чакана савдосини амалга ошириши мумкин.\nЯТТлар томодин қатъий белгиланган солиқ фаолиятнинг тури ва фаолиятни амалга ошириш жойига қараб белгиланган ставкалар бўйича тўланади. 2017 йил учун қатъий белгиланган солиқ ставкалари Президентнинг 27.12.2016й. ПҚ-2699-сонли қарори 12-иловасида белгиланган.


Байден Лукашенконинг рақибларини қўллаб-қувватлади ва санкциялар эълон қилди\n9 август куни АҚШ президенти Жо Байден Беларус президентлиги сайловларининг юбилейи муносабати билан баёнот берди. Шунингдек, у Александр Лукашенко режимига қарши янги санкциялар қабул қилиш тўғрисида қарор эълон қилди. Бу баёнот Оқ уй сайтида эълон қилинган.\nШу куни, бир йил олдин, Белоруссия фуқаролари демократик сайловлар натижасида ўз овозларини эшитишга ва келажагини белгилашга ҳаракат қилишди, дейилади баёнотда.\nАҚШ президентининг фикрича, Лукашенко режими Беларус халқининг аниқ иродасини ҳурмат қилиш ўрнига, сайловни қалбакилаштиришни танлаган, унинг ортидан қаттиқ репрессия кампанияси бошланган.\nҚўшма Штатлар инсон ҳуқуқлари ва сўз эркинлигини ҳимоя қилиш учун иттифоқчилари ва ҳамкорлари билан ишлашда давом этади. Байден Белоруссияда демократия ва инсон ҳуқуқларини бостиришда иштирок этгани учун бир қатор беларуслик жисмоний ва юридик шахсларга қарши янги санкциялар тўғрисидаги фармон имзоланганини эълон қилди.\nПрезидент ўз баёнотида таъкидлаганидек, яқинда Беларус мухолифати етакчиси Светлана Тихановская билан учрашиб, АҚШ Беларус халқи тарафида эканига ишонтирди, «уларнинг демократик интилишларини рўёбга чиқариш учун жасорат билан курашмоқда».\nАҚШ Молия вазирлиги Беларуслик жисмоний ва юридик шахсларга қарши санкцияларнинг энг катта пакетини шу кунгача қабул қилди.\nРўйхатда Беларус Миллий олимпия қўмитаси ҳам бор. Ташкилот пул ювиш, санкциялардан қочиш ва виза тартибини четлаб ўтишда айбланмоқда. Халқаро Олимпия қўмитаси Беларус МОҚни беларуслик спортчиларни сиёсий камситиш ва тазйиқлардан ҳимоя қилмаганлиги учун очиқ танбеҳ берди.\nМолия вазирлиги баёнотида АҚШ санкциялари қўлланиладиган компаниялар қуйидагилар: Belaruskali, Belneftegaz, Belkaztrans, Belkazatrans Ukraine, Energo-Oil, Inter Tobacco, Absolutbank, шунингдек Беларус Тергов қўмитаси, Беларус Миллий олимпия қўмитаси (МОҚ) ). Санкциялар 23 шахсга, жумладан ишбилармонлар ва Беларус давлат компаниялари вакилларига нисбатан қўлланилган.


Асабийлашманг! Тинчланишингиз учун 4 тавсия!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Асабийлашманг! Тинчланишингиз учун 4 тавсия!\t12:35, 17 сентябрь 2016\t1. Асабларингиз таранглашаётганини сезсангиз, аччиқ дамланган қора чой билан сутли шоколад еб олинг. Тинчланишингизга ёрдам беради. Қаҳва ёки газланган ичимликларни унутинг. Улар қонда адреналин миқдорини янада кучайтириб юборади. 2. Севимли фильмларингизни томоша қилинг. Суратлар тўпламини варақланг. Ёки ширин хотираларни ёдга солувчи совғаларни кўриб чиқинг. 3. Контраст душ қабул қилинг. Аввал илиқ, сўнг совуқ сув билан ўзига хос уқалаш муолажаси бажарилади. Бунда тана бўшашиб, тинчланасиз. 4. Сайр қилинг. Масалан, музқаймоқ сотиб олинг-да, табиат манзараларини томоша қилиб сайр қилинг. Хаёлларингиз сал бўлса-да чалғийди.


09:06 18.07.2020 (Янгиланган 11:18 18.07.2020)\nЎйинлар хавфсизлиги қандай таъминлгани, Олимпиадада техниканинг қандай янги турлари қўлланилгани, у маҳаллий ва жаҳон спортини ривожлантиришда қандай ўрин тутгани ҳақида РИА Новостига берган интервьюсида спорт соҳасидаги машҳур раҳбар, ўз вақтида РФ Жисмоний маданият қўмитаси раиси ва Россия Олимпия қўмитаси ижроқўми президиуми аъзоси, Олимпия ордени кавалери Валерий Сысоев гапирди. У шунингдек, замонавий олимпия ҳаракатини халқаро спорт манфаатларига мос равишда ривожлантириш учун уни қандай такомиллаштириш мумкинлиги ҳақида ўз фикрлари билан ўртоқлашди.\n- Валерий Сергеевич, сиз Москвадаги Олимпиада тарихига икки нуқтаи-назардан қарай оладиган ноёб инсонсиз - ўша пайтда алоҳида спорт тури, хусусан, велоспортни бошқарган етакчи бўлгансиз, қолаверса, Олимпиада-80 ўйинларига тайёргарлик кўриш ва ўтказиш бўйича штаб аъзоси эдингиз. Кўпинча, ушбу ўйинларга нисбатан бир хил тезис янграйди - гўё, хавфсизлик чораларини таъминлаш ишлари ноқулай қатламни оммавий равишда 101-километр ташқарисига кўчириш билан якунланган. Бунга нима дейсиз?\n- Бу нопрофессионал мулоҳаза. Аммо Москва Олимпиадасидаги барча хавфсизлик чоралари талабга мос бўлган. Биринчидан, ўша давр шароитида Москва Олимпиадаси энг кучли ташқи сиёсий босим шароитида бўлиб ўтган. Эҳтимол, бунгача биронта ҳам ўйинда бундай ташқи босим бўлмаган. 1979 йилнинг декабрида СССР Афғонистонга ўз қўшинини киритди. Шундан сўнг АҚШ Москвадаги ўйинларга бойкот эълон қилди ва бошқа давлатларни ҳам шунга чақирди. Албатта, Олимпиада пайтида провокациялар бўлиши мумкинлиги истисно қилинмади.\nБундан ташқари, Мюнхен олимпиадасида Исроил делегациясининг қўлга олиниши билан боғлиқ фожиа ҳали хотиралардан кўтарилмаганди. Ахир террорчиларга Ўйинлардан бошқа яна нима жозибалироқ туюлиши мумкин? У ерда террорчилик актини уюштириш - тарихга киришни англатади.\n1975 йилда Москва Олимпиадасининг ташкилий қўмитаси тузилиб, унинг таркибига етакчи мутахассислар, шу жумладан хавфсизлик бўйича мутахассислар ҳам кирган эди. КГБ таркибида "Альфа" гуруҳи номи билан машҳур бўлган аксилтеррор бўлинмаси ташкил қилинди, ИИВ таркибида ҳам махсус бўлинмалар тузилди. Тегишли ходимлар Монреалга боришди, у ерда хавфсизлик қандай таъминланганлигини кузатдилар ва тажриба орттирдилар.\nЯна бир ҳолат бўлган. 1977 йил январида арман миллатчилари Москва маркази ва пойтахт метросида портлашлар уюштирди. Халқаро ҳамжамият ташвишланиб қолди, албатта: "Москвангизда портлашлар рўй беряптию, сиз эса Олимпия ўйинларини тайёрламоқдасиз". Бу жуда қийин синовлар эди. Бундан ташқари, Леонид Брежневнинг позицияси ҳам бошида ноаниқ бўлган - Ўйинларга тайёргарлик кўлами аниқ бўлгач, у ўзининг Политбюродаги ҳамкасбларига: "Балки биз учун Олимпиадани ўтказиш шарт эмасдир?", деган савол билан мурожаат қилган. Аммо онгли кучлар биз ўйинларни юқори даражада ўтказишга қодир эканлигимизни исботлай олишимизни тушунар эдилар.\nОлимпиада фақатгина Москвада ўтказилмаганини ёдга олиш лозим. Елканли регата Таллинга ишониб топширилди, Ленинград, Киев ва Минскда эса футбол турнирлари ўйинлари ўтказилди. Тартибни таъминлаш учун, албатта, жойлардаги керакли мутахассислар жалб қилинди. Ҳаммаси кўнгилдагидек ўтди. Биласизми, мен одамларнинг ўзаро муносабатлари ва ҳотиржамлик нуқтаи назаридан - 1980 йилдаги Москвада яшашни хоҳлардим.\nЎзимдан мисол келтираман: Ўйинлар пайтида тадбирлар кўплигидан ишдан уйга тунги 1да қайтардим, уч-тўрт соат ухлардим холос. Ўзим рулда юрардим, толиққаним сабабли икки марта машинани кечасига қулфлашни унутибман. Ишга бориш учун тонг саҳар етиб келардим, машина олдига келсам - машина бус-бутун, ҳеч ким тегмаган.\nМосква кўчаларида пиёниста ва фоҳишалар бўлмаганлигини нимаси ёмон? Агар сиз мезбон бўлсангиз, албатта, меҳмонлар ўзини хавфсиз ва қулай ҳис қилишлари учун ҳамма нарсага тайёр бўласиз. Олимпиадани қабул қиладиган ҳар қандай давлат айнан шундай қилади. Ва бу ерда икки томонлама стандартларни қўллашнинг кераги йўқ: яъни гўёки, чет элда масала бошқадай, у ерда тартибни кучайтириш мумкин-у, бизда эса йўқ.\nНатижада, тартиб энг юқори даражада таъминланганлиги нуқтаи-назаридан, Москва Олимпиадаси нафақат тарихда қолди, балки хавфсизлик хизматлари учун йилномага, услубий қўлланмага айланди. Аммо ҳар қандай Олимпиада хавфсизлиги фақат мезбон томоннинг зиммасига юкланади, дейиш хом-хаёлдир. Йўқ, бу чет эллик ҳамкорлар билан бажариладиган умумий иш. Совет идоралари ҳам бошқа давлатлардаги ҳамкасблари билан фаол алоқада бўлган. Тезкор маълумотлар алмашинуви амалга оширилди, махсус хизматлар мувофиқлаштирилган ҳолда иш олиб борди.\n- Валерий Сергеевич, ўша Ўйинлар вақтида фавқулодда ҳодисага олиб келиши мумкин бўлган, аммо натижада рўй бермаган бирон бир эпизод бўлганми?\n- СССР учун жиддий ташқи ташқи сиёсий оқибатларга олиб келиши мумкин бўлган шундай ҳолатни ҳанузгача эслайман ва у айнан велоспортда содир бўлган. Биз бундай халқаро миқёсдаги тадбирга биринчи марта тайёрлаётганимиз ва таъминлаётганимиз сабабли, ишчи даражада хавфсизликни кафолатловчи муҳим чоралар кузатилган ва баъзан амалга оширилган ҳам - бу бизда баъзи спорт турларининг тажрибаси ва спецификаси йўқлиги билан боғлиқ бўлган. Аммо ўйинлар бошланишидан олдин ҳамма нарса тартибга солинди.\nКрилатскоеда шоссе велотрассасини қурдик. Пойгадан бир кун олдин, барча жамоалар машғулотлари ўтиши керак бўлган кун, трассанинг бутун ташқи ва ички периметри бўйлаб ички қўшин аскарлари жойлаштирилди. Улар шу қадар зич туришардики, на ичкаридан, на ташқаридан хеч ўтолмасди. Яхшиям қўлларида автоматлари бўлмаган. Буни кўриб, эсанкираб қолдим. Ахир, чет элликлар реакциясини тасаввур қилиш қийин эмас - улар бизни эзиб ташлаган бўлардилар: коммунистларнинг тартиблари шунақа эканда, деб. Аммо, Худога шукур, у пайтда хорижий иштирокчилар машғулотларга келишга улгуришмаган эди. Мен трасса қўриқланишига масъул одамнинг олдига бордим, у эса менга: "Ҳеч нарса қила олмайман, менга ҳеч кимни ичкарига киритмаслик буйруғи берилган", деди. Мен унга тушунтира бошладим: велоспортда ўзига хос хусусият бор, трекда велосипедчилар ўз жамоаларининг ёрдамига муҳтож бўлишади - ғилдиракни алмаштириш керак, ичимлик суви ва озиқ-овқат дегандай. Йўлда тўсиқ пайдо бўлса, унда нима бўлади, қандай қилиб ёрдам беришади? Аммо у кўнмади.\nАлбатта, буни ҳеч ким атайлаб қилмаган. Ҳаммасини аъло даражада амалга оширишни хоҳлашган. Аммо бундан менга енгил бўлмади-да. Телефонга қараб югурдим, штабга қўнғироқ қилдим – гўшакни КГБ Бешинчи бошқармаси бошлиғи Филипп Бобков кўтарди. Мен унга: "Филипп Денисович, ҳолат мана шундай. Ахир сиз бутун дунё буни кўрса, қандай шармандалик бўлишини, Ғарбда буни қандай тарғиб қилишлари ва кўрсатишларини яхши тушунасиз-ку", - дедим. Бобков ҳаммасини дарҳол тушунди. Буйруқ берилди, аскарлар олиб ташланди, фақат назорат пунктларида қолдирилди, улар унчалик кўзга ташланмас эди. Натижада ҳеч ким ҳеч нарсани сезмади.\n- Олимпиада пайтида Владимир Высоцкий вафот этди. Бу Ўйинлар ўтказилиши ва хавфсизлигига таъсир кўрсатдими? Ахир у билан хайрлашишга саноқсиз одамлар келган.\n- Йўқ, олимпиада жамоатчилиги учун кенг резонанс бўлмади. Бу хавфсизликка ҳам таъсир қилган эмас. Албатта, унинг фаолияти расман қўллаб-қувватланмаганига қарамай, Высоцкий жуда машҳур эди. Ўзим ҳам унинг ёзувлари бор кассеталарни мусобақаларга олиб борардим.\n- Москвадаги Олимпия ўйинларининг энг ёрқин хотиралари унинг гастрономик қисми - дўконлар чет эл маҳсулотларига лиммо-лим бўлганлиги билан боғлиқлиги ҳақида кўплаб ёзилган ва гапирилган.\n- Ўйинлардаги асосий нарсани фақат шунда кўришга ҳаракат қилиш, очиғини айтганда, нолойиқ иш. Спортдан узоқ одамларгина бундай гапиришлари мумкин. Агар 1980 йилги ёзги ўйинларнинг мамлакатимиз ва жаҳон олимпия ҳаракати учун мероси ҳақида жиддий гаплашадиган бўлсак, мен бунда бир нечта муҳим жиҳатларни ажратиб ўтаман.\nБиринчидан, биз - Москва Ғарбда тасвирланадигандек ёввойи ҳайвонлар яшайдиган олис тайга эмаслигини, аксинча, кўркам, замонавий мегаполис эканлигини, мамлакатимиз Улуғ Ватан уруши оқибатларидан халос бўлганлигини ва барча учун кенг кўламли спорт байрамини ташкиллаштиришга қодирлигини бутун дунёга намойиш эта олдик.\nМосква Олимпиада ўйинлари миллатчилик хусусиятидан йироқ характерга эга бўлган ва жамиятни, турли миллатларни бирлаштирувчи улкан омил бўлган. Муваффақиятли ўтказилган ўйинлардан одамлар беҳад хурсанд эдилар. Муболағасиз, Совет Иттифоқининг энг чекка жойларигача бўлган барча республикалар бу Ўйинларда ўзларининг иштирокини сезишган. Терма жамоаларимиз таркибида турли миллатга мансуб спортчилар бўлган. Олимпиада тугагач мамлакатнинг турли минтақаларига ташриф буюрганимда одамлар: "Ўйинларимиз нақадар ажойиб бўлди!", дея ҳайратларини яширишмади. Ҳа, "Москвадаги" ўйинлар эмас, "бизнинг ўйинларимиз", дейилди.\nЯна бир жуда муҳим жиҳат - Олимпиада Совет Иттифоқида жисмоний маданият ривожига улкан туртки берди. Ҳа, бизда урушдан олдин оммавий жисмоний тарбия ва спорт бор бўлган, лекин улар уруш томонидан йўқ қилинди. Асосан Москва Олимпиадаси туфайли бу тикланди. Яъни, одамларда оммавий тарзда спорт билан шуғулланишга бўлган улкан хоҳиш уйғонди. Улкан ютуқлар учун эмас, балки шунчаки завқланиш, соғлик учун.\nШу билан ҳамоҳанг, жамиятда спортчи образи жуда ижобий қабул қилина бошлади. Агар илгарилари фильмларда, спектаклларда спортчи, жисмоний маданият ходими, айниқса, жисмоний тарбия ўқитувчиси кўпинча трикотаж шимда тиззалари чўзилган ҳолатда намоён бўлган бўлса, Ўйинлардан кейин у энди чиройли экипировкага эга бежирим ҳолатда, олимпийкада намоён бўлди. Спортга бўлган қизиқишни рағбатлантирувчи чақириқ пайдо бўлди, бу жамиятнинг муҳим қисмига айланди. Бу юқоридан сингдирилмади - бу инсон эҳтиёжи эди. Аммо, афсуски, у СССР қулаши билан барбод бўлди.\nОлимпия иншоотларига келсак, улардан бирортаси ҳам Ўйинлардан кейин ташлаб қўйилмади ва бошқа, ҳатто Афина ёки Рио-де-Жанейрода ўтказилган замонавий Ўйинлардан фарқли ўлароқ - фаол ишлатилди. Олимпия қишлоғини олайлик? У ерда батартиб уйлар жойлашган ва ҳанузгача мажмуа фаолият юритиб келади.\nМосквадаги Олимпиада аҳолининг ижтимоий манфаатларига зид келмади - Токиода коронавирус пандемияси сабабли қолдирилган Олимпиадани олиб қарайдиган бўлсак, у ерда аҳолининг ярмидан кўпи олимпиада Япония пойтахти учун бефойда эканлигини билдириб, Ўйинларга қарши чиқмоқда.\nОлимпиада-80 меросининг яна бир жиддий элементларидан бири, ҳозирда биз учун ўта долзарб масала бўлиб - бу бизнинг жаҳон спортида ўйин қоидаларини шакллантиришдаги иштирокимиздир. Айтишим керак, биз ўшанда ХОҚда ҳам, халқаро федерацияларда ҳам унинг бошқаруви тизимида иштирокимизни мустаҳкамладик. Бизнинг обрў-эътиборимиз яхшигина ошди, биз ўшанда, ҳозиргина, Ўйинларни жуда ажойиб ўтказган мамлакатингни бошқа давлатлар қўллаб-қувватлаши қандай бўлишини ҳис қилдик.\nКейинчалик бу ҳам йўқотилди, чунки ҳар қандай жараёнда узоқ муддатли, тенг шароитда, тенг ҳуқуқли шартларда иштирок этишингиз, рақобатчиларни сизга қарши ҳаракат қилишга ундайди. Ҳушёрликни йўқотишингиз билан, сизни ютиб юборишади. СССР йўқ бўлиб кетиши билан айнан шу иш содир бўлди. Афсуски, биз ўз позицияларимизни йўқотдик.\nЯна бир нарса – ўз бошқарув кадрларимизни тайёрлаш масаласи. Ҳар қандай бу каби оламшумул тадбир одамларни сафарбар қилади. Мамлакатимиздаги барча спорт ташкилотлари раҳбарлари у ёки бу тадбирларни тайёрлаш ва амалга ошириш схемасида - техник маслаҳатчи, ишчи гуруҳлар раҳбарлари ва ҳоказоларда иштирок этишди. Олимпия ўйинларидан кейин бу каби ҳар қандай одамни СССР Спорт қўмитаси аппарати таркибига ишга қабул қилса бўларди - у пайтда Спорт вазирлиги бўлмаган ва бундай одам у ерда жуда зўр ишлаган бўларди. Яъни, одамлар аппарат фаолияти бўйича тажриба орттирар, бошқарув тажрибаси ва мутахассислар билан ҳамкорлик тажрибасига эга бўларди. Уларнинг барчаси давлат ёндашуви, давлат тафаккурига эга бўлган мутахассислар бўлган.\nАлбатта, Москва Олимпиадаси нафақат спортга оид, балки янги технологиялар яратилишига туртки берди. Масалан, Ғарб бизга электроника етказиб бермасди, шу боис, саноатимизни рағбатлантирдик, турли хил Олимпия иншоотлари учун ўз ўлчаш ускуналаримизни яратдик. Замонавий спорт, айниқса Олимпиада, технологик тараққиёт, янги жиҳозлар ва ускуналар яратилишини рағбатлантиради. Шу аснода спорт кўплаб янги ишланмаларни синовдан ўтказиш учун полигонга айланди.\n- Москвадаги ўйинларда, мисол учун, ўша велоспортда бизнинг қандай янги илмий ва техник ғояларимиз ишлатилган эди?\n- Масалан, биз биринчи бўлиб оёқ бармоқларини педалга маҳкамлайдиган "қалдирғоч думи", деб аталадиган металл туклипсани ихтиро қилдик. Унгача маҳкамлаш учун чарм камарлар ишлатилган, аммо улар ишончли бўлмаган. Яна бир мисол – шоссе велосипедлари учун эллиптик шестерня. Вақт ўтиши билан, барча профессионаллар унда ҳаракатланишни бошладилар.\nБиз биринчилардан бўлиб Сибир тилоғочини велосипед йўлаги учун материал сифатида танладик ва уни Крилатское трекида ишлатдик. Бунга қадар Африка қора дарахти ишлатилган. Аммо у жиддий жароҳатга, велосипедчиларга шикаст етказиши мумкин бўлган хавфга олиб келиши мумкин бўлган ёриқлар пайдо бўлиши билан хатарли эди ва бундай ҳолатлар бўлган ҳам. Сибир тилоғочида эса бундай нохуш хусусият йўқ эди.\nДарвоқе, бундай сатҳ туфайли Крилатское велотреки ўша пайтда дунёдаги энг тезкорга айланди – унда фақат 1980 йил Ўйинларининг ўзида 13 та жаҳон рекорди ўрнатилди.\nУмуман олганда, бизда қудратли спорт назарияси бўлган, унда турли соҳалардаги етакчи мутахассислар ишлаганлар.\n- Фикрингизча, 1980 йил учун хос бўлган хусусиятлар билан таққослаганда замонавий олимпия ҳаракатининг асосий хусусиятлари жиҳатлари нимада? Уни ривожлантириш, у турли мамлакатлардаги одамларни бирлаштирувчи омилга айланиши учун нима қилиш керак?\n- Мен қуйидагиларни айтаман. Замонавий Олимпия ҳаракати тобора улкан шоу-бизнесга айланиб бормоқда. Бунда нафақат давлат, балки кўп миллиард долларларга тенг сармояларни киритаётган хусусий бизнес иштирок этаётгани ҳеч кимга сир эмас.\nОлимпия ҳаракатининг тижорий тус олиши, унинг сиёсийлаштирилиши каби, кеча бошланган эмас, албатта. Аммо ҳозирда бу жараённинг кенг қамровлиги, тенг равишда Ўйинлар дастурининг тобора қаппаяётгани, менинг фикримча, нафақат олимпия ҳаракатининг бир қутблилигига, балки, айтайлик, соядаги бизнес элементлари томонидан назорат пайдо бўлишига олиб келади. Жаҳон спорт жамоатчилиги ҳам "ўзимизникилар учун" профессионал супер лига, ўзига хос "Олимпиада салтанати" шаклланди, деб бежизга айтаётгани йўқ.\n- Допинг билан боғлиқ, ВАДА билан боғлиқ вазият, натижада Россия Олимпия қўмитасининг Пхенчхандаги 2018 йилги ўйинлардан четлатилиши шундай ҳолат натижасими?\n- Шакллантирилган ВАДА халқаро тизими, хусусан, давлат маблағлари эвазига ҳам, таркибида иштирок этаётган ташкилот ва жисмоний шахсларнинг ҳақиқий бутунжаҳон тўрини яратди. Аммо ВАДАнинг ўзига нисбатан асосий масала ҳал қилинмаяпти: ушбу ҳолатларни келтириб чиқарган асосий сабаб аниқланмаяпти.\nМен айтиб ўтган барча тенденциялар секин-аста алоҳида давлатлар даражасида жорий қилинмоқда. Биз Россияда бу жараёнларни пассив равишда ўзлаштирмоқдамиз, ва афсуски, ҳозирда биз уларга ҳеч қандай таъсир ўтказолмаймиз, уларни самарали назорат қила олмаймиз.\nСССРнинг халқаро спорт институтларидаги иштироки нуқтаи назаридан, юқорида Москвадаги Ўйинлар мероси ҳақида бежизга эсга олганим йўқ. Уларда бизнинг керакли даражадаги иштирокимиз йўқлиги, халқаро спорт харакатини бошқаришда етарли даражада иштирок этмаслигимиз, пировардида, бир қатор масалаларда доимий равишда четланиб ҳаракатланаётганимизга, заиф бўлиб қолаётганимизга олиб келади.\nАгар бошқа асосий тенденциялар ҳақида гапирадиган бўлсак, шуни ҳам албатта таъкидлаш керакки, олимпия ҳаракатида давлатнинг улуши айниқса юқори бўлиб бормоқда. Ахир, бутун инфратузилманинг қурилиши, хавфсизлик кафолатли таъминланиши ва алоҳида халқаро спорт ташкилотларининг ривожланишига ҳисса қўшиши давлатнинг зиммасида. Аммо шу билан бирга Олимпиадаларнинг нархи ҳам тобора ортиб бормоқда. Келинг, савол берайлик - биз бундай шароитда биринчи марта Африкада Олимпиада ўтказа оламизми? Бу ерда жавоб аниқ.\n- Аммо ўйинларга сарф-харажатлар ўсиши абадий давом этавермайдику, бу қабариқ бир кун келиб ёрилади. Ва бир қутблилик ҳам узоқ давом этмайди - бу дунё сиёсатидан кўриниб турибди. Бундан келиб чиқадики, агар биз фақат олимпия ҳаракатини сақлаб қолмоқчи бўлсак, ҳозирнинг ўзидаёқ вазиятни тубдан ўзгартиришга ҳаракат қилишимиз керакми?\n- Жуда тўғри. Токиодаги коронавирус туфайли қолиб кетган Олимпиада билан боғлиқ вазият буни яққол кўрсатиб турибди. Ахир, ҳозир нима бўляпти? Ушбу инфекциянинг эҳтимолий иккинчи тўлқини фонида Ўйинлар 2021 йилда ҳам бўлмаслиги мумкинлиги ҳақида Япониядан сигналлар келмоқда. Бу шунчаки мисли кўрилмаган чақириқ. Иқтисодий ўта жиддий зарар етказилиб бўлди, сармоядорлар ва давлат ташкилотлари билан ишлашда, шу жумладан, Олимпия мероси объектларидан самарали фойдаланишда катта узилишлар рўй бериб бўлди. Шу билан бирга, спортчиларни олимпия цикли доирасида тайёрлашнинг ташкилий ва услубий асослари жиддий равишда бузилди, мураббийлар таркибининг иши бузилди. Вазият қачон нормаллашиши номаълум.\nОчиғини айтганда, гап замонавий олимпия ҳаракатининг моҳиятини чуқур қайта кўриб чиқиш ҳақида кетмоқда. Ва бу шуни кўрсатадики, ХОҚнинг кўп аъзолари ҳам бу ҳақда гапиришмоқда. Аммо Халқаро Олимпия Қўмитасининг консерватизми ва унинг тижорий таркибий қисми ўтмишдаги стереотиплардан халос бўлишга ва дадил қарор қабул қилишга имкон бермаяпти.\n- Буларнинг барчасидан қутулишнинг қандай йўлини кўрасиз?\n- Ғоя қуйидагича: нега бирон бир йилни, балки келгуси йилни, ўзига хос халқаро спорт ярашуви йили деб эълон қилиб, барча жаҳон чемпионатларини ХОҚ патронажи ва Олимпия олови остида ўтказиб бўлмайди? Олимпиада ўйинларига ҳеч қандай тескари таққослаш йўқ, чунки Олимпия ўйинлари, аслида, ҳар хил спорт турлари бўйича жаҳон чемпионатлари йиғиндисидир. Бундай қарор барча олимпиячиларга ҳақиқатан ҳам биз ҳаммамиз битта катта спорт оиласи эканлигимизни кўрсатади. Бу ошиқча сиёсатлашишни олиб ташлаши ва Олимпия ҳаракатини янада такомиллаштириш учун дастур бўлиб хизмат қилиши мумкин бўларди. Яъни, бир томондан, биз кўп йўналишли Олимпия "матрицаси"га эришган бўлардик, ХОҚ аъзолари эса тегишли жаҳон чемпионатларида ўз вазифаларини бажарган бўлардилар.\n- Бунинг учун умумий столга ўтириб, ҳеч бўлмаганда ҳалол умумий суҳбатни бошлаш керак. Агар ХОҚнинг консерватизмини ҳисобга олсак, унда буни қандай даражада амалга ошириш керак?\n- Менимча, тўпланган муаммолар кўлами, жаҳон спорт ҳаракатининг сиёсий ва ижтимоий таркибий қисмини ҳисобга олган ҳолда, уларни энг юқори халқаро миқёсда, аниқроғи, дунё давлатлари раҳбарларининг учрашувларида муҳокама қилиш заруриятини келтиради. Ва Россия бунда бундай мунозарани ташаббускори бўлиши мумкин.\nСпортчиларимизнинг дунёдаги ютуқлари, йирик халқаро мусобақаларни, шу жумладан Сочидаги Олимпиада-2014 ўйинлари, 2018 йилги футбол бўйича Жаҳон чемпионати, Универсиада-2019, бошқа спорт турлари бўйича Жаҳон ва Европа биринчиликларини ўтказишидаги катта тажрибамиз, шубҳасиз, сўнгги йилларда мамлакатимизнинг обрўсини сезиларли даражада оширди. Бу умумий фойда учун ишлатилиши даркор.\n- Аммо, аввало, бошқа мамлакатлар билан биргаликда, ушбу таклифларни юқори даражага кўтариш учун, ҳеч бўлмаганда мавжуд муаммоларни қандай ҳал қилиш мумкинлигини таҳлил қилиш керак бўлади, тўғрими?\n- Албатта. Ва айнан шу ерда нафақат мамлакатимиз вакиллари тажрибаси, балки бошқа давлатларнинг таниқли давлат ва сиёсий арбоблари тажрибаси ҳам талаб қилиниши мумкин. Бундай иш учун пойдевор сифатида “Олимпия ордени кавалерлари ассамблеяси” номи остида халқаро спорт анжумани ўтказилиши мумкин, унда жаҳон спортининг атоқли вакиллари, шу қаторда Россия спорти, турли давлатларнинг спорт ҳаракатини ривожлантиришга шахсий ҳиссасини қўшган йирик давлат ва жамоат арбоблари иштирок этади.\nИшонаманки, бундай форум бутун дунё спорти учун жуда зарур ва ўз вақтида ўтказилган бўлар эди. Ундаги иштирокимиз мамлакатимизнинг Олимпия ҳаракатидаги ролини аниқлашга ёрдам берган бўларди. Ва бу нафақат менинг фикрим - бошқа мамлакатлардаги ҳамкасблар ҳам мен билан ҳамжиҳатликда, яъни мен бу ерда ҳақиқий тенденцияни, соғлом ўзгаришларга бўлган эҳтиёжни кўрмоқдаман.


Россияда ТВ ва радиодаги рекламанинг овози пасайтирилди\n09:10 / 25.05.2015\nРоссияда амалдаги “Реклама тўғрисида”ги қонунга ўзгартишлар киритилди. ТАСС агентлигининг хабар беришича, янги тартибларга кўра, телевизион кўрсатувлар ва радиоэшиттиришларда қўйиладиган рекламалар ва анонсларнинг овоз баландлиги чекланади.\nҚонун реклама лавҳаларининг баландлигини 1.5 децибел қилиб белгилаб қўйди. Реклама ва анонслар бошқа телевизион материаллардан баландроқ овозда узатилмаслиги керак. Буни текширувчи махсус лаборатория ишга туширилиши айтилмоқда.\nЖиззахдаги чойхонада эркак ўз жиянини пичоқлади


28 октябр 2020, Тошкент вақти: 13:04\nҚирғизистоннинг Ўш вилояти Аравон туманида парламент сайлови арафасида олиб борилаётган тарғибот пайтида икки рақобатчи партия тарафдорлари ўртасида оммавий муштлашув содир этилди.\n20 сентябрь куни Ўш вилоятининг Аравон туманида содир бўлган воқеа юзасидан 21 сентябрь куни "Мекеним Киргизстан" (“Ватаним Қирғизистон”) ва "Биримдик" (“Бирдамлик”) партияси расмий баёнот тарқатади.\n"Мекеним Киргизстан" партияси баёнотида айтилишича, 20 сентябрь куни партия номзоди Илҳом Маннонов Аравон туманида маҳаллий аҳоли билан учрашув ўтказган. Учрашув пайтида “провокаторлар жанжал чиқарган”.\nПартия муштлашув ортидан ўзининг бир неча тарафдори касалхонага ётқизилганинини таъкидлаган. Уларнинг бири Ўш ҳудудий касалхонасида оғир аҳволда. Мазкур партия ўз билдирувида провокаторлар кимлар эканини очиқламаган.\n"Биримдик" партияси баёнотида “провокаторлар қонуний жавобгарликка тортилиши шарт экани” қайд этилади. Партия ҳуқуқ-тартибот органлари тез кунда оммавий муштлашув айбдорларни топишига ишонишини ёзган.\n20 сентябрь куни кечга яқин Аравон туманининг Юсупов қишлоқ ҳукуматига қарашли Аравон қишлоғида "Мекеним Киргизстан" партияси ташвиқот ишларини олиб бораётганида оммавий муштлашув юз берган эди.\nЎш вилоят Ички ишлар бошқармаси матбуот котиби Жениш Аширбаевнинг айтишича, жанжалда беш автомашина ҳам вайрон қилинган.\nАравон туман милицияси воқеа юзасидан дастлабки терговни бошлаган.\n- Ўн бир одам Аравон туман касалхонасига, бир одам Ўш шаҳар касалхонасига мурожаат қилган. Бугунги кунда ўша жанжални чиқарган ўнга яқин фуқаро қўлга олиниб, сўроқ беряпти. Бундан ташқари жанжалга қатнашган 12 одам ҳам касалхонадан чиққанидан сўнг терговга чақиртирилади. Жанжал “Мененим Киргизстан” партиясидан депутатликка номзод бошқа партиядан бўлган номзодни қоралай бошлагани ортидан келиб чиққан. Қораланаётган номзоднинг ҳамшаҳарлари ва қариндошлари бу танқидни нотўғри қабул қилиши оқибатида жанжал чиққани бизга маълум,- деди Жениш Аширбаев.\n21 сентябрь куни Қирғизистон Бош вазири Қубатбек Бўрўнов Ички ишлар вазирлигига Ўш вилояти Аравон туманида икки партия вакиллари ўртасида чиққан жанжални тез орада тергов қилишни топширди.\nМарказий сайлов комиссияси эълон қилган номзодлар рўйхатидан маълум бўлишича, Аравон туманидан “Биримдик” партиясидан Юсупов қишлоқ ҳукуматининг раҳбари Шукурулло Файзуллаев депутатликка номзод қилиб кўрсатилган.\nФайзулаев мазкур қишлоқ ҳукуматини 14 йилдан бери бошқариб келади.\nМуштлашув айнан мана шу номзод шаънига айтилган гаплар ортидан келиб чиққани таҳмин қилинмоқда.\nИлҳом Маннонов эса турли йилларда Ўзган, Аравон, Новқат туман Ички ишлар бўлимларини бошқарган. 2015 йили Социал-демократлар партиясидан парламент депутатлигига сайланган.


Артур Геворкян: “Муҳим ўйинлар олдинда” / CHAMPIONAT.asia\nАртур Геворкян: “Муҳим ўйинлар олдинда”\n09 сен 15:05\nОхирги пайтларда дадил қадамлар билан чемпионат шоҳсупаси томон илгарилаб бораётган «Насаф» кетма-кет ғалабаларга эришиб, ўз мавқеини анча яхшилаб олди.\nКетма-кет чемпионатдаги саккизта ғалабадан кейин вилоятимиз бош жамоаси Тошкентнинг «Бунёдкор» жамоаси билан бир хил очко тўплаб, иккинчи- учинчи ўринларда бормоқда. Қувонарли томони шундаки, футболчиларимиз кўп ҳолларда тезкор, замонавий ўйин намойиш этиб, ўз мухлисларига кўпгина голлар ҳадя этишмоқда. Кўтаринки руҳ, оилавий муҳит, ҳақиқий рақобатчилик жамоада ҳукм сурмоқда. Бу эса футболчиларнинг мухлисларнинг ишончини оқлашга, энг аввало ўзига бўлган ишончини оширмоқда, футбол майдонларида ҳақиқий жонкуяр сифатида ҳаракат қилишга ундамоқда. Артур Геворкян, Азамат Алланиязов, Илҳом Шомуродов, Зоҳид Абдуллаев, Эркин Бойдуллаев каби ўйинчиларда яхшигина тўпурарлик қобилияти борлиги кўриниб қолди. Мутахассисларнин таъкидлашича, бунақаси ҳали жамоада бўлмаган. Шу ва бошқа мавзулар ҳақида – жамоанинг сардори Артур Геворкян билан суҳбатлашдик.\n- Артур, ўтган мавсумдан кейин жамоани кўпгина «легионерлар» тарк этгач, «Насаф»да хорижий спортчилардан фақат Сиз қолдингиз. Переплеткинс, Бошкович, Петровичлар кетгандан сўнг «яккаланиб» қолмадингизми?\n-Асло. Сиз айтиб ўтган легионерлар жамоада ўзини бегона ҳис этмасди. «Насаф»да соғлом муҳит ҳукм суришга раҳбарият жуда катта эътибор берганлиги туфайли ҳамма бир бири билан дўстона мунособатда эди. Буни Переплеткинс хам, Бошкович ҳам ҳозир-да тасдиқлашлари мумкин. Менга келсак, ўзбек футболи мен учун бегона эмас. Туркманистон ва Ўзбекистон – қўшни давлатлар, одамлари бир-бирига ўхшаш.Урф-одатлари ҳам деярли бир хил. Бундан ташқари, қарийб саккиз йилдирки, Ўзбекистон чемпионатида иштирок этаяпман. Мисол учун, Туркманистонда бор йўғи икки йил тўп сурганман. Кейинчалик Қозоғистоннинг «Есил – Богатир» жамоасида қисқа муддат ўйнаганман. У ерда ўша вақтда, яъни 2006 йилда Рустам Шаймардонов ва Зайниддин Тожиевлар билан бирга ўйнардик.\n- Футболга ёшликдан меҳр қўйиб келганмисиз?\n- Футболга келишимга акам Давид сабабчи бўлган. Аслида 6-7 ёшимда гимнастика билан шуғулланиб турганман, шу спорт тури секциясига қатнаганман. Лекин ҳар бир машғулотдан кейин болалар билан тўп тепардик. Баъзида ўйинларимиз жуда узоққа чўзилиб кетарди. Футболга бўлган иштиёқимни сезиб, акам мени футбол секциясига етаклаб борди. Ўшанда саккиз ёшда эдим. Ўйиним мураббийларга ёқди, шекилли, мени «Нисса» жамоасининг тайёрлов гуруҳига таклиф этишди. Хуллас, мен шу клуб тарбияланувчисиман. Бу ерда ўн саккиз ёшгача тўп сурганман, кейинчалик эса Красноводск, ҳозирги Туркманобод жамоасида икки йил ўйнаганман. Тўғрисини айтсам, чемпионат савияси эндигина ўсиб бораетганди, шунинг учун мураббийлар бошқа чемпионатларда ўйнашни маслаҳат беришди. Биринчи хорижий клуб, айтиб ўтганимдек, Қозоғистоннинг «Есиль» жамоаси бўлди.\n-Ўзбекистонга, хусусан,«Шўртан»га қандай келиб қолгансиз?\n- Бунга таниқли мураббий Саид Сеидов сабабчи бўлган. У киши Туркманистонда таниқли мураббий, мамлакат терма жамоасида ҳам, «Нисса»да ҳам менга устозлик қилган. Саид Сеидов 2006 йилда Ғузорда ишлаган эди ва мени шу ерга таклиф этди. Бу таклифни рад этолмадим. Бундан ташқари, Петропавловскдаги об-ҳаво менга бироз ноқулай бўлди: совуқ ва жуда кўп ёғингарчилик тузукроқўйнашга имкон бермасди. «Шўртан»да тўрт йил ўйнаганимдан кейин, мени «Пахтакор»га таклиф этишди. Бу жамоада ҳам асосий таркибда майдонга тушардим, клуб раҳбарияти янги шартнома таклиф этаётган чоғида Анатолий Демьяненкодан таклиф тушди. Иккиланмай Қаршига йўл олдим. Мана, уч йилдан бери «Насаф»да тўп сураяпман. Бу жамоага, Қарши шаҳрига кўникиб қолдим. Мухлислар кўчада кўриб, доимо саломлашишади, ўз истакларини билдиришади, дастхат олишга интилишади. Бу – меҳр белгисидир. Тўғрисини айтсам, бундай самимий муносабатларни кутмагандим. Бу албатта, мени ва оила аъзоларимни қувонтирадиган ҳолат.\n-Оила аъзоларингиз ҳақида гапириб берсангиз.\n- Уйланганман, икки нафар фарзандим бор. Рафиқам Маргарита ҳозирча Ашхабодда яшаяпти, футболнинг ашаддий ишқибози. «Насаф»га мухлислик қилиши табиий. Тўнғич ўғлим Арам 5 ёшда, иккинчиси Микаэль эндигина учга кирган. Яқин кунларда улар ҳам Қаршига келишмоқчи. Клуб раҳбарияти ажратиб берган хонадонда яшамоқчимиз.\n- Фарзандларингизнинг ҳам футболчи бўлишини истармидингиз?\n- Футбол – бу бир томондан истъедод бўлса, иккинчи томондан оғир меҳнат. Ҳар ким ҳам бунга бардош бера олмайди. Фарзандларимга келсак, албатта, ота сифатида уларнинг ҳам моҳир футболчи бўлиб етишиб чиқишларини орзу қиламан. Лекин, етук футболчи бўлиш ҳар кимга ҳам насиб этавермайди. Арам ва Микаэллар ҳали ёш, уларнинг қайси спорт турини танлашларини ҳозирча билмайман.Лекин, албатта, бирор бир спорт тури билан шуғулланишларини биламан- футболми ёки гимнастика, волейбол ёхуд енгил атлетика. Хуллас, кўнгилларига ёққан тури билан шуғулланишлари мумкин. Бу масалада олдиндан бирор нарса дейиш қийин.\n- Артур, жамоада сардорлик қилиш Сизга юклатилган. Бу вазифа оғирлик қилмаяптими?\n- Бу жамоанинг ва бош мураббийнинг қарори. Ҳозир сардорлик менга юклатилган экан, бу вазифани сидқидилдан бажаришга ҳаракат қилаяпман. Сардор – бошқалар учун ўрнак бўла олиши керак. Лекин доимо юксак савияда ўйнаш қийин- олдингиларга нисбатан машғулотларда ҳам, ўйин мобайнида кўпроқҳаракатланиш, энг аввало ўйлаб ҳаракатланиш лозим бўлаяпти. Қийин бўлса ҳам жамоадошларимнинг ишончини оқлашга қўлимдан келгунча ҳаракат қилаяпман. Қай тарзда бажараяпман, бажара олаяпманми –йўқми, бу – мухлисларга ҳавола. Ҳозирча эътирозлар йўқ, шекилли. Агарда жамоа ишончини оқламайдиган бўлсам, дарҳол сардорлик вазифасини топширишга тайёрман.\n- Сиз илгари Туркманистон терма жамоасига тез-тез чақиртирилиб турардингиз. Охирги пайтларда қўшни давлатнинг термасида кўрмаяпмиз?\n- Чақирувлар ҳозир ҳам келмоқда. Лекин минг афсус, ватаним терма жамоаси ҳозирча иккинчи- учинчи даражали турнирларда иштирок этмоқда. Бундан ташқари, ФИФА томонидан белгиланган расмий кунларда эмас, балки кўп давлатларда, шу жумладан Ўзбекистонда чемпионат қизғин давом этаётган пайтларга чақирув тўғри келмоқда. Терма жамоада учинчи даражали ўйинда иштирок этишдан «Насаф» таркибида чемпионатнинг муҳим учрашувларида қатнашишни афзал деб ўйлайман.\n- Клубда кимлар билан илиқ муносабатдасиз, яқин дўстлар орттирдингизми?\n- Клуб раҳбарияти шундай сиёсат олиб бормоқдаки, футболчилар ҳаммаси – бир оила фарзандларидек. Ҳамма билан бирдек муносабатда бўлишга интиламан. Ёшлар кўпинча «Артур ака» деб мурожаат этишади, тенгдошларим эса, қисқача қилиб «Ара» деб чақиришади. Ҳатто мухлислар ҳам кўчада менга шундай мурожаат этишади. Мен бундан асло хафа эмасман.\n-Сизга бошқа клублар, шу жумладан, хорижий клублардан таклифлар тушса, жамоани тарк этармидингиз?\n- Таклифлар йуқ эмас, аммо мен бугун «Насаф» аъзосиман. Шартномам 2014 йил охирида тугайди. «Насаф»да мени ҳамма нарса қониқтиради. Шунинг учун барча таклифларни рад этганман. Россия, Украина, Козоғистоннинг ўртамиёна жамоасида ўйнагандан кўра, юксак мақсадларни кўзлаётган «Насаф»да тўп сурганим афзал эмасми?\n- Илгари Геворкян баъзи жарима тўпларини қойилмақом қилиб ижро этарди, лекин ҳозир негадир бундай зарбаларни кўрмаяпмиз.\n- Тўғри айтасиз. Илгари пенальтиларни ҳам, 20-25 метрлик масофадаги жарима тўпларини ҳам ижро этардим. Лекин жамоада бирор ўйинчи мендан яхшироқ ижро этаётган бўлса менинг зарба беришим шартмас. Масалан, аввалари Шуҳрат Мирхолдиршоев зарбаларни ижро этарди. Ҳозир эса Алишер Юсупов ёки Эркин Бойдуллаевлар яхшигина зарбаларга эгадирлар. Шундай экан, менинг иштироким шарт эмас. Лекин доимо машққилиб бормоқдаман.\n-Охирги савол Сизнинг сардорлик вазифангиз билан боғлик. Бир вақтлар «Насаф»да ўйнаган таниқли футболчи – автоҳалокат туфайли тўшакка михланиб қолган Камолиддин Кенжаевдан хол-ахвол сўраб турибсизларми?\n-Шахсан менга бу йигит билан бир жамоада ўйнаш насиб этмади. Лекин клуб раҳбарияти, бош мураббийимиз, Ботир Қораев, Ҳамза Каримов ва бошқалар доимо Кенжаев билан алоқада бўлиб туришади. Камолиддин ҳозир ҳам клубимиз аъзоси саналади. Сардор сифатида бу каби масалаларга, албатта, эътибор беришимиз лозим.\n-«Насаф» тўққиз ўйиндан бери ғалаба қозониб келмоқда. Шунинг учун ҳам жамоа пешқадамлар қаторида. Бу йил жамоа чемпионат ғолиблиги ва Ўзбекистон Кубоги учун кураш олиб борадими?\n-Албатта, йигитларимиз ғалабага чанқоқ. Ҳар бир ўйинда ғалаба учун интилишади. Агарда қолган ўйинларни кўтаринки руҳда ўтказиб, ғалабаларга эришсак, мақсадга мувофиқ бўларди. Лекин олдинда жиддий ўйинлар жуда кўп. Шунинг учун ҳозир бирор нарса дейиш қийин. Ишонч билан бир нарсани айтаман: жамоамиз энг юксак мақсадлар учун курашади.\nАъзам АЛИҚУЛОВ ёзиб олди.


Шаҳарлик асаларичи ҳам табиий тоза асал тайёрламоқда, ҳам асалари зотини янгиламоқда - zarnews.uz\nАйни кунларда уйда бўлган ҳар бир юртдошимиздан омилкорлик билан иш юритиш, томорқадан самарали фойдаланиш, ҳунармандчилик ёки бошқа фойдали машғулот билан шуғулланиш талаб этилади. Қишлоқда яшовчилар учун бу борада юмуш кўп, лекин шаҳарликларнинг ҳаммаси ҳам уйида бундай ишлар билан машғул бўлолмаслиги мумкин.\nСамарқанд шаҳар Афросиёб маҳалласида яшовчи ёш асаларичи Абдулла Ҳабибуллаев эса шаҳарда бўлса ҳам бугун ишсиз, бекорчи бўлиб қолмади.\n– Ота-бобом асаларичилик билан шуғулланган, – дейди Абдулла. – Асаларичиликнинг барча сир-синоатларини бобомдан, момомдан ўргандим. Бу нафақат инсон саломатлиги, балки табиат, қишлоқ хўжалиги учун ҳам жуда фойдали эканлигини англадим. 2012 йилда “Exclusive Golden Honey” масъулияти чекланган жамиятини ташкил қилиб, тадбиркор сифатида асаларичилик билан шуғуллана бошладим. 120 қути асалари боқяпман. Маҳсулотни бутун мамлакатимиз бўйлаб харидорларга етказяпмиз.\nЁш асаларичи нафақат асал етиштириш билан шуғулланмоқда, балки юртимизда мазкур соҳани ривожлантириш мақсадида янги лойиҳалар устида иш олиб бормоқда. Жумладан, янги асалари зотларини кўпайтириш ҳаракатида.\n– Ўтган йилда Германиядан Bacfast асалари зотидан 2 дона олиб келгандим, – дейди А. Ҳабибуллаев. – Бу асалари касалликка чидамли бўлиб, ривожланиши, чанглатиш ва асал йиғишдаги самарадорлиги билан маҳаллий асаларилардан уч-тўрт баробар устун туради. Икки йил ичида 120 қутидаги барча асаларини шу зотга алмаштиришни режалаштирганман. Бундан ташқари, ҳозирда Жомбой тумани ҳудудида 12 гектар майдонда замонавий интенсив боғ ва у ерда интенсив асалариларни кўпайтириш (нуклеус) паркини ташкил қилиш бўйича ишлаяпман. Мазкур лойиҳанинг умумий қиймати 3,5 миллиард сўмни ташқил қилади. Унда замонавий лаборатория ташкил қилиб, асаларини сунъий кўпайтириш йўлга қўйилади. Буни 2019 йилда Туркияда бўлиб, маҳаллий асаларичилардан ўрганиб келганман. Бу усул асаларичилик ривожида жуда катта самара беради.\nАбдулла вилоят асаларичилик уюшмаси билан ҳамкорликда Самарқанд шаҳридаги тарихий обидалар жойлашган ҳудудда асал ва асалари маҳсулотларини сотиш савдо марказини ташкил қилишда ҳам ташаббускорлардан ҳисобланади. 2019 йилги мавсум давомида 1,5 тонна асал тайёрлаган Абдулла Ҳабибуллаев жорий йилда бу кўрсаткични 2 тоннага етказишни режалаштирмоқда.\nАсалнинг инсон саломатлигига кони фойдалиги ҳақида кўп эшитганмиз, аммо асалари сути, гул чанги, прополиснинг фойдалари ҳақида етарли маълумотга эга эмасмиз. Абдулланинг айтишича, асалари сути (апилак) кам қонлик, стенокардия, қувватсизлик, иммунитетни мустаҳкамлашда кимёвий препаратлардан анча устун экан.\n- Энг муҳими, табиий тоза маҳсулот инсон организмига зарар етказмайди, - дейди ёш асаларичи.


Энг сўнгги ва кучли флагман смартфонларни реал ҳаётда, жонли тарзда текшириб кўришди. Уларнинг барчаси Snapdragon 865 чипсети базасига қурилган, лекин якуний натижалар кутилганидан бошқачароқ!\nNubia Red Magic 5G сотувга чиқди: 144 Гц экран ва 16 ГБ «оперативка»ли илк смартфон!\nБу ўша – Xiaomi корпорацияси «Сайёрамиздаги энг қудратли смартфон» дея мақтаган Black Shark 3 геймерофонини AnTuTu’да тор-мор этган қурилмадир.\nAnTuTu’да «Сайёранинг энг қудратли смартфони»ни ҳам «ер тишлатган» янги қирол!\nТезкор хотирасининг ҳажмига кўра рекордчи бўлаётган Black Shark 3 ҳали эртага – 3 март куни расман намойиш этилади. Бироқ у аллақачон самарадорлик бўйича етакчиликни қўлдан чиқариб улгурди...\nТОП-10: Энг тезкор, равон ва қулай интерфейсли смартфонлар (Master Lu, 2019 йил август)\nMaster Lu бенчмарки куни кеча яна битта рейтингни эълон қилди, унда интерфейсининг равонлиги, қулайлиги бўйича энг яхши смартфонлар ўнлиги акс эттирилган.\nЭнг илғор Snapdragon 855 чипли Nubia X 5G мутлақо ромсиз, 6,26 дюймлик IPS-дисплейга эга. Экранда кемтик ёки тирқиш ҳам мавжуд эмас – чунки унда олд камеранинг ўзи йўқ.\nСимли ва мобил кенг полосали уланиш (Интернет) тармоқларини кенгайтиришнинг истиқболлари, шунингдек, кадрлар тайёрлаш ва соҳа мутахассислари малакасини ошириш бўйича ҳам фикр алмашилди.\nAnTuTu рекордчиси – Nubia Red Magic 3 геймерофони энди Geekbench’да ҳаммани лол қолдирди!\nБенчмарк унинг асосий техник хусусиятларини ҳам тасдиқлаган: Snapdragon 855 процессори, 8 гигабайтлик тезкор хотира ва Android 9.0 Pie тизими. Унинг самарадорлиги эса рекорд даражада!


Когон шаҳрида содир этилган ўғирлик жинояти “СОНДА” автоматлаштирилган идентификацион тизим орқали олиб борилган криминалистик тадқиқотлар натижасида фош этилди\n21 феврал 2021 210\n2021 йил 11 февраль куни Когон шаҳар Узумзор кўчасида яшовчи, 1965 йилда туғилган Л.Н. шаҳар Ички ишлар бўлимига ариза орқали мурожаат қилиб, 2021 йилнинг 08 февраль куни соат 18:00 дан 11 февраль куни соат 15:00 га қадар бўлган вақт оралиғида номаълум шахс унинг яшаш уйига ғайриқонуний равишда кириб, ётоқхонасидан баҳоси 2.500.000 (икки миллион беш юз минг) сўмлик “Artel” русумли телевизори, нархи 150.000 (бир юз эллик минг) сўмлик “Nokia 1110” русумли телефонини ўғирлаб кетганлигини билдирган.\nМазкур мурожаатга аниқлик киритиш мақсадида шаҳар Ички ишлар бўлими тергов-тезкор гуруҳи томонидан кечиктириб бўлмас терговга қадар текширув ҳаракатлари ўтказилиб, ҳодиса содир бўлган жой кўздан кечирилганда, воқеа жойидан 10 дона қўл бармоқ излари олинган.\nҲолат юзасидан номаълум шахсга нисбатан Ўзбекистон Республикаси ЖК.нинг 169-моддаси 2-қисми “г” банди билан жиноят иши қўзғатилиб, дастлабки тергов ҳаракатлари олиб борилди.\nҲодиса содир бўлган жойдан олинган 10 дона қўл бармоқ излари устида Бухоро вилояти Ички ишлар бошқармаси Эксперт криминалистика бўлими ходимлари томонидан турли криминалистик тадқиқотлар ўтказилиб, бармоқ изларининг 3 таси ўзга шахс томонидан қолдирилганлиги аниқланди.\nМутахассислар томонидан бўлимда мавжуд “СОНДА” автоматлаштирилган идентификацион тизим орқали олиб борилган текширув натижаларига кўра, мазкур 3 дона қўл бармоқ излари Когон шаҳар Қоровулбозоршоҳ кўчасида яшовчи, 1969 йилда туғилган А.Ў. исмли шахсга тегишли эканлиги тасдиқланди.\nШундан сўнг шаҳар Ички ишлар бўлими ходимлари томонидан олиб борилган тезкор суриштирув ҳаракатлари давомида ҳақиқатдан ҳам мазкур ўғирлик жиноятини А.Ў. исмли шахс ўзининг жиноий шериги Когон тумани, Хўжа Якшаба маҳалласида яшовчи, 1984 йилда туғилган Т.А. билан олдиндан жиноий тил бириктирган ҳолда содир этганлиги аниқланиб, гумон қилинувчилардан жабрланувчига тегишли бўлган бир дона “Artel” русумли рангли телевизор ашёвий далил сифатида ҳужжатлаштириб олинди.\nҲозирда ушбу гумон қилинувчиларга нисбатан дастлабки тергов ҳаракатлари давом эттирилиб, бошқа шу каби фош этилмасдан қолган жиноятларга алоқадорлик даражаси ўрганилмоқда.


Архивы ЎҚИТУВЧИЛАР | KITAB.UZ\nУмумтаълим муассасаларида коронавирус пандемиясининг салбий оқибатлари, коронавирус инфекцияси билан касалланишини олдини олиш ва даволаш мақсадида барча ўқитувчи ва ходимларни гидроксихлорохин хамда цинк препарати билан бепул таъминлаш топширилди. Ушбу топшириқни бажариш мақсадида Халқ таълими вазирлиги ҳамда Соғлиқни сақлаш вазирлигининг қўшма қарори имзоланди. Бугунги кунда ушбу препаратлар Соғлиқни сақлаш вазирлиги томонидан умумтаълимБатафсил ўқинг\nМактабда коронавирус аниқланган ўқитувчилар шахси сир сақланиши тўғрими?\nАОКАда бўлиб ўтган брифингда коронавирусга қарши кураш штаби аъзоси Нурмат Отабеков аҳолидан келган мурожаат ва саволларга жавоб қайтарилди. Мактабда коронавирус аниқланган ўқитувчилар шахси сир сақланиши тўғрими? Фақат ўша ўқитувчилар изоляция қилинса, улар билан алоқада бўлганлар нима қилишади? Мактаб ўқитувчилари орасида касаллик аниқланганлар 14 кунга изоляция қилиниб муолажалар буюрилади. Улар биланБатафсил ўқинг\nИспанияда ўқитувчилар коронавирусга чалингач мактаб ёпилди\nИспания ҳукумати бир неча ўқитувчиларда CОVID-19 аниқлангач Баск ҳудудидаги бошланғич мактабни ёпди. Бу мамлакат бўйлаб таълим муассасалари шу ҳафтада қайта очилганида кейин бутунлай фаолияти тўхтатилган биринчи мактаб бўлди. Испанияда олти ойлик танаффусдан кейин ўқувчилар бироз хотиржам бўлиб мактабга қайтишганди. Лекин, таълим даргоҳларининг очилиши янги касалланиш ҳолатларини янада ошириб юбориши ҳақидаБатафсил ўқинг\nОрзудаги Ўзбекистон – Қачон ўқитувчилар ойлиги 1000 доллар бўлади?\nЎзбекистонда ўқитувчилар ойлиги 1000 долларга етказилади. Президент Шавкат Мирзиёев Ўзбекистон Мустақиллигининг йигирма тўққиз йиллигига бағишланган тантанали маросимдаги нутқида шу ҳақда айтиб ўтди. “Сўнгги тўрт йилда мамлакатимизда 43 та янги олий таълим муассасаси ташкил этилиб, уларнинг жами сони 121 тага етди. Бу йил олий ўқув юртларига кириш учун бир ярим миллионгаБатафсил ўқинг\nhttps://cdn1.img.sputniknews-uz.com/i/logo-itemprop.png Sputnik Ўзбекистон https://cdn2.img.sputniknews-uz.com/i/logo.png Sputnik https://cdn2.img.sputniknews-uz.com/i/logo.png https://sputniknews-uz.com/society/20200827/14849295/Rossiyalik-ituvchilar-zbekistonda-rus-tili-itish-sifatini-oshirishda-rdam-beradi.html Россиялик педагоглар Ўзбекистоннинг турли вилоятларида 2 ой давомида рус тили ва рус ва адабиёти ўқитувчилари малакасини оширишда ва уларнинг билимларини синашда ёрдам беради. ТОШКЕНТ, 27 авг – Sputnik. Россиялик рус тили ўқитувчилари Ўзбекистонга ташриф буюриб, маҳаллий ўқитувчилар малакасини синовдан ўтказадилар. Бу ҳақда РоссияБатафсил ўқинг


Finance.uz - «ASIA ALLIANCE BANK»нинг Фарғона филиали иш бошлади\n«ASIA ALLIANCE BANK»нинг Фарғона филиали иш бошлади\n2019 йил 10 апрел куни Фарғона шаҳрининг марказида жойлашган ««ASIA ALLIANCE BANK» АТБ Фарғона филиали ўз мижозлари учун эшикларини очди. Эндиликда банк мижозлари кенг кўламли банк хизматларидан тўлақонли фойдаланишлари мумкин. Улар учун қулай шароитлар, катта ёпиқ автотураргоҳ, малакали мутахассислар ва масофавий хизмат кўрсатиш каналлари тақдим этилади. Фарғона филиали мутахассислари консалтинг хизматларини кўрсатиш, банк мижозларини ҳисобларини юритиш, пул ўтказмаларини амалга ошириш, жисмоний шахсларга истеъмол кредитларини тақдим этиш, шунингдек, Фарғона вилояти тадбиркорларининг ўз маблағлари ва кредит линияларининг хорижий маблағлари ҳисобидан молиялаш имкониятига эгадирлар. Барча шахслар миллий валютадаги UzCard карталарини, шунингдек, VISA ва UnionPay халқаро пластик карталарини очишлари мумкин.\nЯқин келажакда «ASIA ALLIANCE BANK» нинг ҳар бир бўлинмасида, жумладан, Фарғона филиалида халқаро MasterCard пластик карталарини очиш мумкин бўлади. Қолаверса, Банк мижозларига миллий ва чет эл валютасида муддатли ва жамғарма омонатлари қулай ва имтиёзли шартлар асосида таклиф этилади. Омонатлар нақд ва нақдсиз пул шаклда қабул қилинади.\nФарғона аҳолиси банк хизматларидан туну-кун фодаланишлари учун банкнинг 24 соатлик автоматлашган павилиони филиал биносининг ёнида жойлашган. У ерда мижозлар банкоматлар ва инфокиосклардан фойдаланишлари мумкин. Шундай қилиб, ўрнатилган банкоматлар ёрдамида сўм ва валюта пластик карточкаларидан нақд пул олиш, нақд пулни айирбошлаш ва бир қанча турдаги хизматлар мавжуд. Замонавий инфокиосклар сизга СМС-хабарларни улаш, хизматлар учун тўловларни амалга ошириш ва корпоратив мижозлар учун Интернет-банкинг тизимидан фойдаланиш имконини беради.\nАвтоматлаштирилган депозит машинаси (АДМ) ёрдамида пул тушумини топшириш, кредитларни сўндириш ва банк карталарини тўлдириш мумкин. Онлайн тарзда пул тушумини топшириш хизматидан фойдаланиш учун мижозлар биринчи навбатда «ASIA ALLIANCE BANK» АТБ билан шартнома тузишлари керак, дея ёзади банк Ахборот хизмати.


Манзилингиз:Муслимаат»Илм ва амал»Илм»Илм талаб қилиш учун ҳам илм керак\n«Ким илм талаб қилса, ўтган нарсаларга каффорfт бўлур» дея марҳамат қилган ҳабибимиз Муҳаммад соллаллоҳу алайҳи васалламга салfвоту дурудлар бўлсин!\nАбдуллоҳ ибн Аббос розияллоҳу анҳумо: «Илм гапнинг кўплигида эмас. Илм (қўрқишнинг) тақвонинг кўплигидир», деган эканлар.\n«У киши Пайғамбар соллаллоҳу алайҳи васалламнинг: «Ким илм талаб қилиш йўлига юрса, Аллоҳ унга жаннат йўлини осон қилиб қўяди. Фаришталар толиби илмни рози қилиш учун қанотларини тўшайди. Олимнинг ҳаққига осмондаги зотлар, ердаги зотлар, ҳатто сувдаги балиқлар ҳам истиғфор айтади. Олимнинг обиддан фазли худди ойнинг бошқа юлдузлардан фазлига ўхшайди. Олимлар пайғамбарларнинг меросхўрларидир. Пайғамбарлар динорни ҳам, дирҳамни ҳам мерос қолдирмаганлар. Улар илмни мерос қолдирганлар. Ким ўшани олса, улуғ насибани олибди», деганларини эшитдим, деган экан».


Самарқандда "ҳалол" меҳмонхона қурилишига тамал тоши қўйилди\n06 декабр 2020, Тошкент вақти: 06:49\nСамарқандда ҳалол меҳмонхона тамал тошини қўйиш маросими пайтида олинган сурат. Туризм қўмитаси сайтидан олинган фото. 21 май, 2019 йил.\nСамарқандда “Ҳалол” стандартига асосланган Ўзбекистондаги энг биринчи меҳмонхона қурилишининг тамал тоши қўйилди. Бу ҳақда 21 май куни Туризмни ривожлантириш давлат қўмитаси маълум қилди.\n“Шаҳид Имом ал Бухорий” меҳмонхонаси Имом ал Бухорий мажмуаси ҳудудида қад кўтаради. Уни Индонезиянинг “Sahid Group” ва SAG ширкатлари ҳамкорликда қурадилар.\nРасмий хабарда айтилишича, дастлаб меҳмонхонада 100 та хона бўлади. Беш йил ичида хоналар сонини 300тага етказиш режалаштирилган.


DSc.27.06.2017.Fil.02.03 рақамли илмий кенгашнинг навбатдаги мажлиси 14.02.2019\nLaine Kirklanda” номидаги степендиялар дастури 14.02.2019\nТуркияда ўқиш 13.02.2019\nDSc.27.06.2017.Fil.02.03 рақамли илмий кенгашнинг навбатдаги мажлиси 12.02.2019\nДиққат! Қайта Якуний назорат 11.02.2019\n“Жон Смит” фонди\n2018 йилнинг 3-30 ноябр кунлари Буюк Британиядаги етакчи тадқиқот марказлари, компаниялар, маҳаллий бошқарув ва давлат идоралари иш услубларини ўрганиш бўйича индивидуал курсларда қатнашувчи учун танлов эълон қилади. Ушбу дастурда қатнашчиларнинг сарф-харажатлари ушбу ташкилотнинг Буюк Британиядаги стипендияси билан қопланади.\nИштирокчиларнинг ёши 25-35 ёшни ташкил қилиши ва инглиз тилини равон гапириш қобилятига эга бўлишлиги талаб қилинади.\n"Жон Смит фонди"га кўра, стипендияларга талабномалар жорий йилнинг 17-июнида ниҳоясига етади. Номзодларнинг якуний танловини Фонднинг вакили Ўзбекистонга ташриф буюрганда амалга оширади (номзодларга қўйиладиган талаблар тўғрисидаги маълумотлар илова қилинади).\nБарча харажатлар Буюк Британия Ташқи ишлар вазирлиги томонидан ажратилган грант ҳисобига (Фонд томонидан) қопланади. Батафсил маълумот ва ариза бериш тартиби фонднинг www.johnsmithmemorialtrust.org веб-сайтида ёритилган.\nХалқаро алоқалар бўлими.


Ўзбекистон ташқи ишлар вазири Ислом дунёси олдидаги чақириқларга ойдинлик киритди » Ўзбекистон янгиликлари – Zamin.uz\n27-07-2016 | 16:55\nZAMIN.UZ / Узбекистон / 27 Июл 2016 года748\nМусулмон дунёси дуч келаётган асосий муаммолардан бири, четдан туриб Ислом дини обрўсини тушириш, унинг шаънини булғаш учун қилинаётган саъй-ҳаракатлар, ғаламисликлардир. Ўзбекистон ташқи ишлар вазири Абдулазиз Комилов, Ислом ҳамкорлиги ташкилоти (ИҲТ) юқори лавозимли раҳбарларининг Жидда шаҳрида бўлиб ўтаётган йиғилишида шундай фикрни билдирди, дейилади "Кун" нашрида. «Ўзбекистон халқаро муносабатлар тизимининг чуқур трансформацияси ва глобаллашув жараёнининг тезкор суръатлари ИҲТ олдида янги чақириқлар ва хавфсизлик таҳдидларини пайдо қилаётганини яхши тушунади», – деган Комилов. Бундай шароитда, вазирнинг сўзларига кўра, ҳам Ислом дунёси ичида ҳамда турли дин вакиллари, халқлар ўртасида тинчлик ва келишувга эришишда, бағрикенгликни мустаҳкамлаш, турли маданиятларни ўзаро ҳурмат қилишни кучайтиришда ИҲТнинг аҳамияти янада ошади. Шу билан бирга, ташкилотнинг можароларни тинч, сиёсий музокаралар воситасида ҳал этиш ва уларга замонавий воситалар орқали қарши туриш борасидаги долзарблиги кучаяди. Унинг айтишича, «бугунги кунда дунёда сиёсий, иқтисодий ва гуманитар рақобат авж олмоқда. Шундай экан, ИҲТ ўз ҳудудида интеллектуал, илмий-техник ва технологик салоҳиятни кучайтириш масалаларига жиддий эътибор қаратиши лозим». Бундан ташқари, хавфсизлик масаласи минтақа мамлакатлари билан бирга Ислом дунёсининг тараққиётига тўсқинлик қилаётган жиддий муаммо бўлиб қолмоқда. Бу масалада ҳам, Комиловнинг таъкидлашича, ИҲТ давлатлари ўзаро зиддият ва келишмовчиликларга барҳам бериб, халқаро терроризм ва экстремизм ғояларига қарши курашда саъйи ҳаракатларини бирлаштиришлари талаб этилади. Ўзбекистон ташқи ишлар вазири, шунингдек, замонавий дунёнинг яна бир жиддий муаммоси - ОҚҚ (оммавий қирғин қуроли) тарқалиши муаммосига ҳам тўхталиб, расмий Тошкент «ядро қуролларидан холи ҳудудлар жуғрофияси босқичма-босқич кенгайтирилиши тарафдори эканини ҳамда Яқин шарқда ядро қуролидан ҳоли ҳудуд барпо этиш ғоясини қўллаб-қувватлашини» таъкидлади. Ўзбекистон 1996 йилдан ИҲТ аъзоси ҳисобланади.


14 сентябрь, 2019, 08:07\nЖанг муддатидан аввал якунланди.\nБир неча соат авввал, юртдошимиз Муроджон Аҳмадалиев колумбиялик Вильнер Сотога қарши навбатдаги жангини ўтказди. 55,3 кг вазн тоифасидаги 10 раундлик жанг муддатидан аввал якунланди. Жанг 4-раундда тўхтатилди. Техник нокаут билан ҳамюртимиз ғалабани ўз ҳисобига ёзиб қўйди.\nМазкур жанг Муроджоннинг профи рингдаги 7- жанги бўлди. Маълумки, ушба жангларни барчасида Аҳмадалиев ғалаба қозонган. Сото эса юртдошимиздан анчагина тажрибали бўлиб, бугун у профессионал рингдаги 29-жангини ўтказди. Фаолиятида бугунгини қўшиб ҳисоблаганда етти бора мағлубиятга учраган. 22 та жангда ғалабага эриша олган эди.\nЭслатиб ўтамиз: Муроджон Аҳмадалиев икки йўналиш бўйича жаҳон чемпиони америкалик Даниэль Романга қарши жанг олиб бориши лозим эди. Аммо, Романнинг жароҳати сабаб, бу жанг бекор бўлганди.


Қозоғистонда касалхоналарни дори-дармон билан узлуксиз таъминлаш Ҳукуматнинг алоҳида назоратида NUR-SULTAN. Kazinform – Қозоғистонда касалхоналарни дори-дармон билан узлуксиз таъминлаш Ҳукуматнинг алоҳида назоратида. Бу ҳақда ҚР Соғлиқни сақлаш вазири Алексей Цой маълум қилди, деб хабар беради Kazinform мухбири.\nКоронавирус хавфи: саратон билан касалланган беморлар нимани эътиборга олишлари керак NUR-SULTAN. Kazinform – Қозоғистонда коронавирус билан касалланганлар сони яна кўпаймоқда. Кеча ПЗР тест орқали 716 кишида коронавирус инфекцияси тасдиқланди. Шунинг учун ҳамма эҳтиёткорликка кўпроқ эътибор қаратишлари керак. Ва бу ҳолатда, саратон касаллиги бўлган фуқаролар нимани ҳисобга олишлари керак? Бу саволга Нур-Султан шаҳри ҳокимлиги Кўп тармоқли тиббиёт маркази директори Мухтар Толеутаев жавоб берди, деб хабар беради Kazinform мухбири.\nВладимир Зеленский коронавирусдан соғайиб, ишга киришди KIEV.Укринформ - Kazinform – Украина Президенти Владимир Зеленскийнинг COVID-19 топширган тести манфий натижа кўрсатди, деб хабар беради Kazinform Укринформга асосланиб.\nСўнгги 10 йил ичида Қозоғистонда маҳкумлар сони икки баравар камайган NUR-SULTAN. Kazinform – Қозоғистонда 2010 йилда қамоқ жазосини ўтаётганлар сони 63 минг кишини ташкил этган бўлса, ҳозирда уларнинг сони 30 минг кишига камайди. Бу ҳақда Жазони ижро этиш тизими қўмитаси раиси Жанат Ешмағамбетов маълум қилди, деб хабар беради Kazinform мухбири.\nДавлат раҳбари Қарағандида янги таълим ва спорт муассасалари билан танишди QARAǴANDY. Kazinform - Президент Қасим-Жомарт Тоқаев Қарағандидаги бир қатор янги спорт иншоотларини бориб кўрди, деб хабар беради Kazinform Ақорда сайтига асосланиб.\nРоссияда коронавирус юқтирганлар сонининг кунлик ўсиши 25 мингдан ошди MOSKVA. ТАСС - Kazinform – Россияда бир кунда коронавирус инфекциясининг тасдиқланган ҳолатлари сони 25 173 тага кўпайиб, 2 114 502 тага етди. Бу ҳақда душанба куни журналистларга янги инфекциянинг тарқалишига қарши кураш бўйича тезкор штаб маълум қилди, дея хабар беради Kazinform ТАССга асосланиб.\n24-26 ноябрь кунлари об-ҳаво маълумотлари NUR-SULTAN. Kazinform – Синоптиклар Қозоғистонда 24-26 ноябрь кунлари кутилаётган об-ҳаво маълумотларини эълон қилди, деб хабар беради Kazinform «Қазгидромет» РДКга асосланиб.\nIX Фуқаролик форуми бошланди NUR-SULTAN. Kazinform – Бугун IX Фуқаролик форуми бошланди, деб хабар беради Kazinform мухбири.\nҚозоғистонда доллар арзонлашди ALMATY. Kazinform – Қозоғистон фонд биржасида (KASE) ўтказилган савдолар якунига кўра, АҚШ долларининг тенгега нисбатан қиймати пасайган, дея хабар беради Kazinform биржа маълумотларига таяниб.\nЎзбекистонда яна 181 кишида коронавирус инфекцияси қайд этилди TASHKENT. Kazinform - Ўзбекистонда коронавирус билан касалланганлар сони 71 мингдан ошди. Бу ҳақда мамлакат соғлиқни сақлаш вазирлиги маълум қилди, деб хабар беради Kazinform.\nҚР Президенти Қарағанди вилоятига амалий ташриф билан келди QARAǴANDY. Kazinform – Давлат раҳбари Қасим-Жомарт Тоқаев амалий ташриф билан Қарағанди вилоятига келди. Бу ҳақда Давлат раҳбарининг матбуот котиби Берик Уали Facebook саҳифасида маълум қилди, деб хабар беради Kazinform.\nҚР Президентининг ўтган ҳафтадаги фаолиятига видеошарҳ NUR-SULTAN. Kazinform – Қозоғистон Президенти Қасим-Жомарт Тоқаевнинг 2020 йил 16 – 22 ноябрь кунлари оралиғидаги ҳафталик фаолиятига видеошарҳ тайёрланди, деб хабар беради Kazinform.\nКоронавирус: Қозоғистонда 11 386 киши даволанмоқда NUR-SULTAN. Kazinform – Айни пайтда Қозоғистонда 11 386 киши коронавирусдан даволанмоқда. Улар орасида 644 нафари гўдак, деб хабар беради Kazinform Соғлиқни сақлаш вазирлигининг Telegram-каналига асосланиб.\nҚозоғистонда 44 одам COVID-19 га ўхшаш пневмония билан касалланди NUR-SULTAN. Kazinform – 23 ноябрь ҳолатига кўра, COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб ёзади Kazinform coronavirus2020.kz сайтига асосланиб.\nСўнгги суткада Қозоғистонда 716 кишида коронавирус аниқланди NUR-SULTAN. Kazinform – Қозоғистонда ўтган суткада 716 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Австралия кашандаликка қарши чораларни кучайтиради\n29 май 2022, Тошкент вақти: 08:06\nБугундан бошлаб Австралияда тамаки маҳсулотлари савдосидан олинадиган солиқ 25 фоизга оширилди.\nАвстралия ҳукумати тамаки маҳсулотлари савдосида ўта қаттиқ тартиб ўрнатмоқчи.\nБош вазир Кевин Радднинг баёнотига қараганда, 2012 йилдан бошлаб тамаки қутиларида маҳсулот номи ҳозиргидай катта ҳарфлар билан ёзилмайди. Қутилар кўримсиз бўлади.\nҚути юзасига асосан кашандаликнинг зарари тўғрисидаги ёзув ва бу ёзувга иллюстрация сифатида суратлар босилади.


ИЛҲОМЖОН МЎМИНЖОНОВ: МАҚСАДИМИЗ ЧЕМПИОНЛИКНИ ҚЎЛГА КИРИТИШ — "НЕФТЧИ"\nИЛҲОМЖОН МЎМИНЖОНОВ: МАҚСАДИМИЗ ЧЕМПИОНЛИКНИ ҚЎЛГА КИРИТИШ\n— Бугунги ғалаба билан барча мухлисларимизни табриклаб қоламан.Ўйин қийин кечди деб ўйлайман.Чунки,ҳар бир футболчи,ҳар бир мураббий жамоаларнинг натижаларини ҳисобга олиб, ҳаракат қилади.Шундан келиб чиқиб бугун психологик(руҳан) тайёр эмаслигимиз билинди.Лекин, қийинчилик билан бўлса ҳам барибир жамоамиз бугун ғалаба қозонди.\nОчко олиб мақсад сари интиламиз. Мақсадимиз эса, чемпионликни қўлга киритиб Суперлигага йўл олиш.Кейинги «Оқ-тепа» жамоаси билан бўладиган ўйинимиз осон кечади деб ўйламайман.Чунки, «Оқ-тепа» клуби яхши шаклланган.Шунинг учун бу беллашувга жиддий тайёргарлик олиб борамиз.\nДостон Тошматовга келсак, унинг дисквалификацияси якунига етди.Эртадан бошлаб жамоамиз машғулотларига қўшилиши кутилмоқда.Уни иккинчи давра ўйинларига тайёрлаймиз ва рўйҳатга киритамиз. Достон ўтган йили Про лиганинг тўпурари бўлган ва савияси юқори даражали футболчи.\nПозицион ўйинга тайёргарлик кўрган эдик. Сабаби, бизга қарши беллашувда ҳар бир жамоа ҳимоядан ўйин кўрсатади.Бугун марказда ва ҳужум чизиғимизда кўплаб хатоларга йўл қўйдик. Лекин,киритган ҳар иккала голимиз ҳам ҳимоячиларимиз ёрдамида амалга оширилди.\nБугунги ўйинни қайтадан кўриб, ўрганиб чиқамиз.Футболчиларимиз ҳам ўзларидан хулоса чиқаришади ва кейинги учрашувларда бундай хатоларга йўл қўймасликка ҳаракат қилишади.\nБугунги рақибимизнинг ҳимоявий ўйин услубида ҳаракатланишларини ўйлагандик. Бу каби жиҳатлар футболчиларга ҳам ўз таъсирини ўтказмай қўймайди.Лекин,якунда барибир ғалаба қозониб, 3 очкога эга бўлдик.


Қўшнилар, бормисиз, омонмисиз!\nШукрона куни арафасида мамлакатимизда кўплаб тадбирлар ўтмоқда. Вилоятимизда ҳам мазкур байрам арафасида ҳар бири ўз номига эга ўнкунлик эълон қилинди. “Қўшнини ҳурматлаш” куни Шимкент шаҳридаги Йўл-транспорт коллежи ва “Азияспорт” дўконлар тармоғи жамоаси учун ёдда қоладиган бўлди.\nИккала ташкилот ходимлари қўшнилик ҳурмати ва иззатини бажо келтирган ҳолда учрашиб, ўзаро яхши тилаклар айтишди. Зеро, ҳар икки томоннинг ҳамкорлиги кўп йиллардан буён давом этиб келмоқда. “Азияспорт” дўконлар тармоғи директори вазифасини бажарувчи О. И. Эргашевнинг айтишича, улар коллеж талабалари учун моддий-маънавий кўмак ажратиб келишган, мазкур таълим даргоҳида тармоқдан олинган турли спорт анжомларидан фойдаланилмоқда. Коллеж талабалари ҳам дўконлар тармоғи хусусида илиқ фикрлар айтишади.\nЗ. Шамшиметов, Йўл-транспорт коллежи қошидаги “Дўстлик” клуби раиси, С. Уртаев, Йўл-транспорт коллежи ўқитувчиси, 2018-03-01, 12:44 221


Кобул Тожикистонга «Жамаат Ансаруллох» собиқ етакчисининг ўғлини экстрадиция қилди\nАфғонистон расмийлари Тожикистонга асосини тожик жангарилари ташкил қилган ягона террор ташкилоти бўлмиш «Жамаат Ансаруллоҳ»нинг собиқ етакчисининг ўғлини экстрадиция қилди.\n«Жамаат Ансаруллаҳ» ўтган асрнинг 1990 йилларида Покистонда ташкил этилган бўлиб, кейинчалик “Домулло Амриддин” лақаби билан машҳур бўлган Амриддин Табаров қўмондонлиги остида Афғонистонга ўтган.\n«Жамаат Ансаруллоҳ» собиқ етакчисининг ўғли бўлмиш Саиджалолиддин Табаровнинг экстрадиция қилингани борасида 14 январ куни Тожикистоннинг Афғонистондаги элчиси Шарофиддин Имомов маълум қилди. Унинг сўзларига қараганда, Кобул шунингдек тожик расмийларига мазкур гуруҳнинг 4 нафар жангарисини ҳам топширган. Терроризм ва экстремизмда айбланаётган шахсларнинг топширилиши халқаро ва икки томонлама Битимлар доирасида амалга оширилди, дея таъкидлади тожик дипломати.\n“Жамоат Ансаруллоҳ” гуруҳининг 2016йилда ўлдирилган етакчисининг ўғиллари бўлмиш Саиджалол ва Абдуфаттоҳ Табаровлар америкалик ҳарбийлар томонидан 2009 йилда қўлга олингган эди. Шу йиллар давомида улар Баграмдаги ҳарбий база қамоқхонасида ушлаб турилди. Нима учун Домулла Амриддиннинг иккинчи ўғли Тожикистонга экстрадиция қилинмагани – номаълум.\nКобулдан 50 километр узоқликда жойлашган Баграм қамоқхонаси устидан назорат 2013 йилда Америка қўшинларининг олиб чиқилиши тўғрисидаги Битим доирасида Афғонистонга ўтган эди. 2016 йилда The Washington Post нашри Саиджалол ва Абдуфаттоҳ Табаровларга берилган хукм муддати ниҳоясига етгани, аммо улар Тожикистонга қайтишдан воз кечганликлари ва Баграм қамоқхонасида қолишни афзал кўришгани ҳақида ёзган эди.\nУч йил муқаддам Тожикистон расмийлари «Жамаат Ансаруллоҳ» гуруҳининг етакчиси Амриддин Табаровнинг ҳалок бўлганини расман тасдиқлади.\n«Жамаат Ансаруллох» - “Ўзбекистон Ислом ҳаракати”дан бўйин товлаган тожик жангарилари томонидан ташкил этилган террор гуруҳи ҳисобланади. Бу ташкилот ҳақидаги хабарларилк бор Хўжанд шаҳридаги Уюшган Жиноятчиликка қарши кураш Минтақавий бошқармасининг идорасига худкуш томонидан қилинган ҳужумдан сўнг 2010 йил сентябрида пайдо бўлди. «Жамаат Ансаруллоҳ» ўшанда мазкур ҳужум учун маъсулиятни ўз зиммасига олган эди.


Энг қадрли туҳфа\nШу кунларда маҳаллий Кенгаш депутатлари ҳам ўзлари таҳсил олган мактабларга ташриф буюриб, мактаб фондига китоблар совға қилишмоқда.\nВилоят “Она ва бола скрининг” маркази бош врачи, вилоят Кенгаши депутати Манзурахон Салимова ҳам таҳсил олган Марғилон шаҳридаги 16-умумтаълим мактаби кутубхонасига бадиий адабиётлар туҳфа қилди.\nКитоб-қалбларни ёритувчи нур, тафаккурни бойитувчи хазина, камолот чўққиси ва маънавий комилликка етакловчи ҳамроҳдир, – дейди М.Салимова.\nДепутат таълим муассасасида ўқувчи ёшлар билан мулоқот ўтказди. Ёшлар билан суҳбат давомида мамлакатимизда кейинги йилларда китобхонларга берилаётган эътибор ва рағбат ҳақида гапирар экан, китоб инсоннинг энг яқин дўсти эканлигини таъкидлади.\n« Тафаккурнинг синмас қаноти\nСанъат маскани »\nБош саҳифа - 348 186 та


23 Июнь 18:50\nNUR-SULTAN. Kazinform – Президент Қасим-Жомарт Тоқаев қишлоқ ҳокимларини сайлаш бўйича йиғилиш ўтказди, деб хабар беради Ақорда.\nДушанбеда Қозоғистон ва Тожикистон ТИВ таҳлилий тузилмалари раҳбарлари ўртасида сиёсий маслаҳатлашувлар бўлиб ўтди ҚР Президенти КХШТ ва ШҲТга аъзо давлатлар раҳбарларининг қўшма йиғилишида иштирок этди Россияда саккизинчи чақириқ Давлат Думаси депутатлари сайлови бошланди\nДавлат раҳбари вилоят ва республика аҳамиятидаги шаҳарларнинг ҳокимлари билан қишлоқ ҳокимлари сайлови бўйича йиғилиш ўтказди. Мажлисда Президент маъмурияти ва ҳукумат раҳбарияти ҳам иштирок этди.\nПрезидент яқинлашиб келаётган сайлов кампаниясининг муҳимлигини таъкидлади.\n«Ушбу воқеа мамлакатимиз тарихидаги муҳим воқеа. Аслида, бу биз учун стратегик вазифа. Фуқароларимиз биринчи марта маҳаллий ижро ҳокимияти раҳбарини бевосита сайлаш имкониятига эга бўладилар. Биз бунга босқичма-босқич ва тизимли равишда эришдик», - деди Президент.\nҚасим-Жомарт Тоқаев ўтган йилги Мурожаатномасида қишлоқ ҳокимларини тўғридан-тўғри сайлаш ташаббуси билан чиққанини эслатди. Бир йилдан кам вақт ичида бу иш бошланди.\nДавлат раҳбари Қозоғистон аҳолисининг 40 фоиздан кўпроғи қишлоқ жойларда яшаётганини таъкидлаб, ушбу сиёсий тадбир биринчи навбатда қишлоқ аҳолиси манфаатлари йўлида амалга оширилаётганини таъкидлади.\n«Умид қиламанки, бўлажак сайловлар бизнинг сиёсий ислоҳотларимизга янги туртки беради. Шунингдек, бу аҳолини давлат бошқаруви ва қарор қабул қилиш жараёнига жалб қилишга имкон беради», - деди Қасим-Жомарт Тоқаев.\nПрезидент партия рақобатини кучайтириш масаласига эътибор қаратди. Партиядан номзодни кўрсатиш давлатнинг институционал яхлитлигини мустаҳкамлайди ва сиёсий жараённинг шаффоф бўлишига ёрдам беради.\n1 ШҲТга аъзо давлатлар раҳбарларининг Душанбедаги норасмий учрашуви фотосуратлари эълон қилинди\n2 Жорий йилнинг 1 ноябридан Қозоғистонда янги йўллар пуллик бўлади\n3 Қозоғистонда БТСЁ мувофиқлаштириш маркази очилади\n4 Тўртта сайёҳдан иборат SpaceX космик кемаси Атлантика океанига қўнди\n5 Қозоғистон Ахборот вазири Ўзбекистон қозоқ маданият марказлари вакиллари билан учрашди\nҚозоғистонда бир кунда 3081 кишида коронавирус аниқланди


G20 раҳбарлари чегараларни қўриқлаш чораларини кучайтириш ҳақида келишиб олишади\n19:33 / 15.11.2015\nТуркиянинг Анталья шаҳридаги саммитда йиғилган G20 иштирокчилари чегаралар назоратини кучайтириш ва авиахавфсизликни таъминлаш меъёрларини ошириш борасида келишиб олишади. Бу ҳақда лойиҳа матбуотга маълум қилинган.\nҚайд этилишича, 14 ноябрга ўтар кечаси Париж шаҳрида содир этилган терактлардан кейин саммит дастурига шу ҳақда қўшимча киритилган.\nХабарда айтилишича, саммит иштирокчилари бу воқеага муносабатларини билдириб ўтишади.\nБироз олдинроқ, Франция ТИВ раҳбари Мануэль Вальс теракт қурбонларидан 103 нафарининг шахси аниқлангани ҳақида маълум қилганди.


Шаҳрам Ғиёсов бокс академияси очадими? » Ўзбекистон янгиликлари – Zamin.uz\nШаҳрам Ғиёсов бокс академияси очадими?\n13 сентябрь 2019, 17:07\nОдатда, инсоннинг бирор ютуқни қўлга киритишида “кадр орти қаҳрамон”ларининг ҳиссаси катта бўлади. Спортчининг парвозида ҳам худди шундай ҳолат кузатилади. Кадр ортидагилар албатта, ота-она ва мураббийлар десак янглишмаган бўламиз.\nБугун биз ана шундай “кадр орти қаҳрамонлари”дан бири, Рио Олимпиадаси совриндори, Жаҳон ва Осиё чемпиони, ҳозирда профессионал боксда зафарли одимини давом эттираётган Шаҳрам Ғиёсовнинг отаси Жамшид ака Ғиёсов билан суҳбат қурдик. Суҳбатимиз асосан Шаҳрамнинг болалиги, фаолияти ва бироз шахсий ҳаёти борасида бўлди. Қуйида ушбу интервьюни эътиборингизга ҳавола этамиз.\n- Аввало, Шаҳрамнинг навбатдаги ажойиб ғалабаси билан табриклайман!\n- Рахмат. Бу ғалаба бутун Ўзбекистон халқига бағишланади.\n- Жамшид ака одатда оталар фарзандларини жанговар спорт турига етаклаб боради...\n- Тўғри, ўғлим боксчи бўлишини доимо хоҳлардим.\n- Бунга баъзи омиллар сабаб бўлади. Мисол учун, нимжонлиги, болалардан доим калтак еб юриши, ёки ундаги иқтидор туфайли. Шаҳрамда қай бири кузатилган эди?\n- Шаҳрам ёшлигидан жуда шўх бола эди. Бокс турига иштиёқи баландлиги туфайли олиб борганман.\n- Умуман олганда оилада, қариндош-уруғлар орасида профессионал спортчилар бўлганми. Сизнинг ўзингиз қай спорт тури билан ошносиз?\n- Профессионал бўлмаганмизку, лекин акаларим билан бирга бокс тури билан мунтазам шуғулланганмиз.\n- Спортчининг ота-онаси бўлиш ҳам жуда қийин. Айниқса, онага бу кўпроқ билинса керак. Давомий мусобақалар, ўқув-машғулот йиғинлари, туфайли, оила даврасида кам бўлади. Айниқса, жанг мобайнидаги ўтказиб юборилган зарбаларни кўриш ҳам жуда оғриқли. Ота сифатида бундай ҳолатларга қандай қарайсиз?\n- Тўғри, онаси умуман жангларини кўра олмайди. Ёшлигидан йиғинлар, мусобақалар билан бўлиб, деярли уйда бўлмаганлиги ҳам бор гап. Лекин спортнинг бундай ёзилмаган қонун-қоидаси борлигини билардим. Билиб туриб, боксчи бўлишини хоҳлаганман. Шунинг учун, доимо, унинг кайфиятини кўтариб, далда бериб келганман.\n- Одатда, Шаҳрамни фикрлаш доираси анча мукаммаллигига гувоҳ бўлганмиз. Болаликда, аъло баҳоларга ўқиганга ўхшайди?\n- Албатта, мактабда жуда аъло баҳоларга ўқиган. Гарчи, жуда ҳам шўх бўлсада.\n- Интервьюларини бирида тақдим этилган машиналарни сизга совға қилганини айтганди. Бу жараён ота учун жуда таъсирли тўғрими?\n- Жуда ҳам хурсанд бўлганман. Бу ота учун бахт!\n- Спортчиларнинг энг катта душмани юлдузлик касали ҳисобланади. Бу борада ҳам ўғлингиз билан гаплашиб турасизми?\n- Албатта, бундай инсонга ҳос бўлмаган одатларни ўрганиб олмаганлиги учун яратганга шукр айтаман. У ҳамма билан бир хил муносабатда бўлади.\n- Умуман олганда ғалабани Роналду услубида нишонлаши сизга ёқадими. Балки, сиз ҳам Роналду ихлосмандидирсиз?\n- Бу мен учун янгилик бўлган эди. Роналду жуда иқтидорли футболчи ва жуда кўп ўз устида мехнат қилади. Рио Олимпиадасида ғалабани бундай нишонлашидан хабарим йўқ эди.\n- Ёшликдаги мағлубиятларини қандай қабул қилардингиз. Унга бундай жанглардан сўнг, қандай сўзларни айта олардингиз. Жавобингиз, эндигина фарзандлари спорт оламига кириб келаётган ота-оналар учун дастуриламал бўлиши мумкин?\n- Шаҳрам ёшлигида жуда кўп мағлубиятларга учраган. Лекин, унга доим ўғлим ҳафа бўлма, ўз устингда янада кўпроқ ишлагин. Насиб бўлса, ҳали чемпион бўласан, барчаси олдинда дердим. Шукрки, айтганларимни уддасидан чиқа олди.\n- Ўғлингизни сизга ёқадиган энг яхши одати, ҳарактерини айта оласизми?\n- Олдига мақсад қўйдими, албатта унга эришишга ҳаракат қилади.\n- Баъзан Шаҳрам ҳақида ҳам ўзига ҳос миш-мишлар учраб туради. Баъзилари танқидий кўриниш ҳам олади. Буни қандай қабул қиласиз?\n- Ҳар бир одамнинг ўзини фикри бўлади. Ҳаммага бирдек яхши кўрина олмайсиз. Лекин, хеч қачон Шаҳрам бировнинг дилини оғритадиган ишлар қилишини тасаввуримга сиғдира олмайман. Ўйлайманки, тарбияни яхши бера олганман. Қолаверса, ўзига яраша ақлга ҳам эга. Миш-мишларга одатда эътибор бермайман. Чунки, ўғлимни яхши биламан.\n- Токио Олимпиадасида иштирок этишини хоҳлармидингиз. Профи рингга яхшигина мослашиб олган бир вақтда, яна ҳаваскорга қайтиш қийинчилик туғдирмайдими?\n- Шаҳрам Ўзбекистон байроғини кўтариш учун доимо тайёр. Агар, ёшларнинг лицензия олиш имконияти пастроқ бўлса, албатта иштирок этади деб ўйлайман.\n- Эътибор берсангиз, машҳур спортчиларимизнинг баъзиларида ўз академиялари мавжуд. Балки, Бухорода ёш иқтидорли боксчиларни тарбиялаш учун сизларда ҳам шундай ният бордир?\n- Насиб бўлса, фаолиятини якунлагандан сўнг, бокс академияси очиш ниятидамиз.\n- Рио Олимпиадаси финалини қандай хотиралар билан эслайсиз? Балки профи рингда Данияр Елеуссинов билан тўқнаш келишини хоҳларсиз?\n- Рио олимпиадаси бутун умр эсда қоладиган лаҳзаларни тақдим этган. Даниярга келсак, уни жуда кучли боксчи деб биламан. Ўйлайманки, профи рингда ҳам улар тўқнаш келади.\n- Ҳозирги кундаги энг катта шов-шув, Шаҳрамни оила қуриши борасида кетмоқда. Келин шоу-бизнес вакиласидан бири эканлиги ҳақида айтилмоқда... Шунга ўхшаш гап-сўзлар кўп. Аслида, тўй қачон?\n- ???? Режамиз бўйича, 2020 йилда тўй қилишимиз керак. Узоғи 2021 йилда албатта бўлади.\n- Жамшид ака мазмунли сухбатингиз учун катта рахмат! Насиб қилса, Шаҳрам нуфузли камарларни қўлга киритганда, янада сизга саволларимиз кўпаяди. Ана шу кунларда ҳам сиз билан суҳбат қуриш насиб-у рўзи айласин!\n- Эътибор учун, катта рахмат.\nАҳмад ЭШМАТОВ суҳбатлашди\nТеглар: Шаҳрам Ғиёсов бокс академия\nЯнгиликлар » Спорт » Шаҳрам Ғиёсов бокс академияси очадими?\n18:11 Лионель Месси 6 карра "Олтин бутса" соҳиби!\n17:57 Ким Чен Ин отда Пэктусан тоғига кўтарилди (фото)\n17:33 Энди фуқаролар пропискасидан қатъий назар исталган банкдан кредит олишлари мумкин\n17:19 Жаҳонгир Отажонов видеомурожаат қилди: «Бундан жуда хурсандман» (видео)\n17:13 Жаҳонгир Отажонов, Абдулла Қурбонов ва яна икки санъаткорнинг лицензияси қайтариб берилди\n16:52 Ҳайратланарли фактларни ёқтирувчи инсонлар учун 11 та факт (фото)\n12:15 Шаҳрам Ғиёсовнинг саккизинчи рақиби маълум бўлди\n22:47 Шаҳрам Ғиёсов Лагунани 4-раундда ерга ағдарди\n17:56 Шаҳрам Ғиёсов "Wembley Stadium"да рингга кўтарилади\n16:13 Эртага Шаҳрам ва Муроджон профессионал боксдаги дебют жангини ўтказади\nНега Таиланд Жанубий Осиёдаги мустамлака бўлмаган ягона давлат?


Балки ишонмассиз, лекин робот аллақачон чўпонлик қиляпти! («жонли» видео) - Terabayt.Uz\nBoston Dynamics компанияси ўзининг Spot номли роботини янги ишларга ўргатишда давом этмоқда. Бу яратиқ одамдан яхши рақсга тушаётган видеосини улашгандик, энди эса у қўй боқяпти!\nSpot яратувчилари унинг шунчаки ўйинчоқ эмаслигини исботлашга зўр бериб ҳаракат қилишмоқда. Янги Зеландияда мазкур роботга чўпонлик сир-асрорларини Rocos компанияси ўргатяпти. Уларнинг режасига кўра, робот-кўппак қўйларни тўлиғича автоном режимда назорат қилиб юрадиган бўлади.\nRocos вакилларига кўра, яқин келажакда Янги Зеландияда кишилар ўз сурувларини Spot’га ишониб, унинг ишини масофадан назорат қилиб тура олишади.\nBoston Dynamics’нинг орзулари осмон: Spot’ни у яна деҳқончилик ҳосилларини йиғишга, шунингдек, ҳудудларни кезиб харита тузишга ҳам ўргатмоқчи. Бундай вазифаларни бажаришда унга инфрақизил камера ҳамда LiDAR ёрдам беради. Янги дастурий таъминот ва бир қатор датчиклари эвазига, робот-кўппакни дунёнинг исталган нуқтасидан туриб бошқариш мумкин.\n#Робот #янги технологиялар #робототехника #роботлар


10 ßíâàðü 2017 11:29 1914\nЦюрихда ФИФА томонидан 2016 йил дунё футболининг энг яхшиларини тақдирлаш маросим бўлиб ўтди. Кутилганидек, 2016 йилда дунёнинг энг яхши футболчиси сифатида “Реал” ва Португалия терма жамоаси ўйинчиси Криштиану Роналду топилди.\n“Энг яхши аёл футболчи” унвони АҚШ аёллар терма жамоаси ўйинчиси Карли Ллойдга насиб этди.\n“Йилнинг энг чиройли голи” муаллифи сифатида Малайзия чемпионатида тўп сурувчи Моҳд Фоиз Субри эътироф этилди. Бу футболчининг ўзига ҳам кутилмаган сюрприз бўлди чоғи, мукофотни олиш чоғида анча каловланиб қолди.\n“Энг яхши мураббий”, албаттаки “Лестер” билан Англия чемпионатида ғолиб бўлган Клаудио Раньери бўлди.\n“Энг яхши аёллар мураббийи” номинациясида Германия терма жамоаси билан Рио-2016 ғолибига айланган Сильвия Найд биринчи бўлди.\nКолумбиянинг “Атлетико Насьональ” жамоаси 2016 йилги “Ҳалол ўйин” совринини қўлга киритишди.\nДортмунднинг “Боруссия” ҳамда Англиянинг “Ливерпуль” жамоаси мухлислари 2016 йилнинг энг яхши мухлислари сифатида мукофотланишди.\n2016 йилнинг рамзий терма жамоаси қуйидагича кўриниш олди: Нойер, Дани Алвес, Пике, Рамос, Марсело, Модрич, Кроос, Иньеста, Месси, Суарес, Роналду.\nЖамият 21.02.2020 469


Эркин микрофон - Ўзбекистонни ëмонлаб чарчамадингизларми?\n24 май 2022, Тошкент вақти: 12:05\nБу саволни президент Ислом Каримовни мақташ учун сим қоққан сурхонлик 32 яшар ишсиз йигит берди.\nЎзбекистондан Қозоғистонга мева-сабзавот ўтмаяпти¸\nўзимиздаги эса ҳали пишмади¸ деб шикоят қилди чимкентлик Марат.\nМарат: Ваалайкум ассалом. Қандайсиз? Биз Қозоғистонданмиз¸ Чимкентдан.\nОзодлик: Мева-чева олиб келишаяптими Ўзбекистондан?\nМарат: Ҳозир ўтмаяпти. Қовун-тарвузлар ҳали пишгани йўқ.\nОзодлик: Ўзбеклар мева-чеваларни олиб бораяптими?\n- Йўқ¸ Россияга олиб бораëтгандир. Бизга келмаяпти. Биз томонга кейин келмаса ҳозир келмаяпти¸ дейди чимкентлик Марат.\nМен Ўзбекистонда ишсизман¸ лекин нолимайман¸\nдеди "Озодлик дунëга қора кўзойнак билан қарайди" деб дашном қилган Термиз тумани¸ Намуна қишлоғида яшовчи 32 яшар Файзулло.\nФайзулло: Ака¸ бу Озодлик радиосининг мақсади нима ўзи? Фақат Ўзбекистонни ëмонлайди. Яхши томонини ҳеч гапирмайди. Мен эшитаман. 20 йил ичида ўзгаришларни кўринг. Мисол учун¸ қимирлаган кунини кўраяпти. Менга қаранг ака¸ мен ишламайман. Ишламасам ҳам¸ Худога шукур дастурхонда ноним бор. Қимирласам¸ мол боқсам¸ мол боқаман. Нега фақат ëмонлайсизлар? Мустақиллигимиз¸ Худога шукур¸ ëмон эмас. Ҳамма жойимиз обод бўлаяпти. Секинлик билан. Бир ëқадан бош чиқариб қўшилсак борку¸ яхши бўлади. Тўғри¸ у-бу деб ўз вақтида анави бўлгани яхши. Лекин ҳали у даражадаги давлат аста-аста бўлаяпти. Бизнинг халқлар бирдан бўлишини хоҳлайдида. Ҳамма жойда ҳам қийинчилик бор. Америкада ҳам бор¸ Россияда ҳам бор. Биров яхши яшайди¸ биров ëмон яшайди.\nФайзулло: 32 да.\nОзодлик: Мана 32 ëшда Ўзбекистонда ишсиз юрибсиз. Бунинг боиси нимада?\nФайзулло: Мен ўзим истамайман. Истасам ака¸ истасам¸ мисол ҳаракат қилсам¸ ҳаммаси бўлади. Лекин мен ўзим хоҳламайман.\nОзодлик: Нимага ишламайсиз? Нима танбалмисиз¸ ялқовмисиз¸ ишлашни хоҳламайман дейсиз.\nФайзулло: Танбал ë¸ мен мана эркинман бемалол. Мен мисол учун¸ тўп тепаман. Мен мисол¸ ишга чиқсам¸ мен футболга қизиқаман¸ футбол ўйнайдиган одамман. Мисол учун¸ мен давлатга ишга кирсам¸ кейин мен бировни нима қилгим келмайди тўғрими? Ҳамманинг ўзининг эркин фикри борку. Мен ўша томонламада ака. Ака¸ мен битта нарсани айтаман. Тўғри¸ ҳамма ëмон томони ҳам¸ секин-секин бўлади. Лекин бирданига эришиб бўлмайди. Мисол учун¸ ҳозирги ҳокимиятдан бошқа ҳокимият бўлса ҳам бундан баттар бўлса бўлади¸ бундан яхши бўлмас эди. Ҳозирги президентимиз жуда яхши ишлаяпти. Секин-секин қилаяпти. Худога шукур қилиш керак бунинг учун. Қайта сизлар ҳам бир овоздан қўшилиб ...\nОзодлик: Қилаяпти¸ деяпсиз. Нима қилаяпти президентимиз?\nФайзулло: Нима қилаяпти? Жуда кўп ишларни қилаяпти.\nФайзулло: Шунча ўзгариш ўз-ўзидан бўлмайди. Сизлар ëмон томонини айтинглар¸ мен сизга шу жойини айтайин.\nОзодлик: Ишсизлик масалан. 32 ëшга кирибсизки¸ болаларингиз бор¸ лекин ишсиз юрибсиз.\nФайзулло: Тўғри ака¸ ишсизликни ҳам бирдан ярата олмайсиз тўғрими? Биз союздан кейинги ëш давлатмиз. Бир инсоннинг қиладиган ишини қилаяптида. Ўша инсон бўлмаса борку ака¸ хоҳлайсизми йўқми¸ бундан баттар бўлса бўладики¸ ҳаëтда яхши бўлмас эди. Бу кўриниб турган нарсада. Тўғри бу секин-секин бўлади. Бир-иккита анави бор. Қарши кучда улар. Энди улар ғингир-ғингир қилаверади. Ўшалар президентнинг ўрнига бўлса¸ ҳаëтда бундан яхши бўлмаслигига кафолат бераман. Мана шундай бўла олмасди. Коррупция бор эди. 10 йил аввал умуман ëмон эди. Жуда учига чиққан. Мана ҳозир қисқараяпти. Бу секин-секин жойига тушадиган нарсада. Мана ҳозир қарасангиз ҳамма нарса аста-аста ўзгариб бошлади. Ҳаммаси аста-асталик билан.\nОзодлик: Намунада свет борми?\nФайзулло: Худога шукур свет бор¸ газ бор. Свет ўчмайди бизда ака.\nОзодлик: Ойликлар вақтида бериладими ҳаммаси?\n- Йўқ. Ойлик мисол учун ўқитувчиларникини оладиган бўлсак¸ икки ой кечи бўлади. Айниқса¸ мана пахта сезонда¸ дейди Файзулло.\nСурхондарëнинг Намуна қишлоғи чироғу газ ўчмайдиган¸боғу роғлари гуллаган барчага намуна бир ўлкадир= деб гапини тугатди Файзулло.\nЎзбекистонда подшо яхшию вазир ëмон\nБу фикрни билдириш учун атайлаб Тошкентдан Қозоғистонга келган пскентлик йигит ўз қишлоғидаги муаммоларни тўкиб солди.\n- Искандар ака яхшимисиз? Ўзбекистонда мен Озодлик радиосини эшитиб юрардимда. Шунга Қозоғистондан телефон қилаяпман. Мен ўзим Тошкент вилояти¸ Пскент тумани¸ Минг ўрик маҳалласида яшайман. Бизда президентимиз яхши¸ ҳамма нарсани яхши қилиб бераяпти. Фақат қўл остида ишлаëтган ҳокимлари ишларни бажармаяптида. Газимиз йўқ¸ мактабимиз ҳали битгани йўқ. Одамлар ҳокимиятга боради¸ ҳеч қилиб бермайди. Пулларни еб юборган¸ деб эшитаяпмиз. Мактабимиз бир йилдан бери ҳали битмаган. Боғчаларимиз йўқ¸ роса қийинда. Президентимиз “Қилинглар¸ қилинглар” деб ëрдам бераяпти¸ ҳокимлар қилмаяптида шуни. Нима қилишни ҳам билмай қиолдик. Подшо яхши¸ вазир ëмонда. Нима демоқчи бўлганимни ўзингиз ҳам тушунган бўлсангиз керак. Газимиз йўқ ишонасизми? Марказда турамиз, газимиз йўқ. Проектда газлаштирилган, деб қилинган экан. Одамлар борди¸ текширди. Тепага ҳеч ким чиқа олмаяптида. Каримовнинг олдига бориб ҳеч нарса қила олмаяпти. Йўқ йўқ. Нима қилишни билмаймиз¸ дейди пскентлик суҳбатдош.\nЖомаи бомаслаҳат кўтоҳ намеояд\nМаслаҳатли тўн тор келмайди¸ дейди тожикистонлик Озодлик мухлисларидан бири Роғун масаласига ишора қилиб.\n- Раҳмат. Кечирасиз мен ўзбекчани унча яхши билмайман. Биз Ўзбекистон давлатидан жуда хурсанд бўлиб қолдик. Халқнинг камчилигини сўраб¸ халқ учун ëрдам бераяпти. Биз роса хурсанд бўлиб қолдикда шунга.\n- Мен Тожикистондан бўламан.\n- Хатлон вилоятидан. Мен шу программани эшитиб жуда хурсанд бўлиб қолдик. Мана халқ учун ëрдам бераяпсиз. Сизларга¸ программангизга катта раҳмат.\nОзодлик: Мана бизнинг программамизни Тожикистонда эшитаяпсиз экан. Ўзбекистон ҳукумати Тожикистондаги Роғун ГЭСининг қурилишини истамяпти. Роғун масаласида сизнинг фикрингиз қандай?\n- Биз бир умрдан бери ҳамсоя давлат бўлиб ўтирибмиз. Ҳаммамиз бир мусулмон¸ ҳамаммиз бир ота-онадан туғилган. Бир яхши бор¸ бир ëмон¸ бир киши тушунади¸ бир киши тушунтиради. Биз хурсанд. Худо хоҳласа¸ ҳаммаси яхши бўлиб кетади. Биз шундай деб ўйлаймиз. Тожиклар айтадики¸ жомаи бомаслаҳат кўтоҳ намеояд¸ дейди тожикистонлик суҳбатдош.


Бўкада ёши 60 лардаги эр-хотин ваҳшийларча ўлдириб кетилди\n05 декабр 2020, Тошкент вақти: 04:29\nТошкент вилояти Бўка туманининг Ачамайли файз маҳалласида истиқомат қилган 60 ёшлардаги эр-хотиннинг чавақланган жасадлари бошқа маҳалладаги тутқаторлар орасидан топилди. Озодлик манбаларидан олинган бу хабарни Тошкент вилояти прокуратурасидаги Озодлик манбаси тасдиқлади.\nОзодликнинг Бўкадаги манбасига кўра, 60 ёшлардаги Абдусамат Абдурайимов ва унинг хотини Инобат Жўраеванинг уйига 25 декабрга ўтар кечаси бостириб кирган қотиллар уйни тунаганидан сўнг, уй эгаларни ўлдириб, йўл четига ташлаб кетган.\n“25 декабрь куни эрталаб Бўкадан Сирдарёга чиқиб кетишдаги Янги ҳаёт маҳалласи йўли четидаги тутқатор орасидан чол-кампирнинг ўлиги топилган. Маҳалла фаолларидан бири бўлган танишимнинг айтишича, Абдусамат акани ҳам, Инобат опани ҳам таниб бўлмас даражада чавақлаб ташлашган экан”, деди манба.\nУнинг айтишича, қотиллар чолу кампирни аввал ўлдириб, кейин йўлга ташлаб кетган бўлиши мумкин:\n“Ҳозир Абдусамат аканинг уйи томонга ўтиб келдим. Мелиса босиб кетган, уйга киргани қўйишмаяпти. Айтишларича, уйнинг эшиклари очиқ, қулфлари бузилган экан. Қотиллар аввал уйни тунашган, кейин чолу кампирни ўлдириб, уларнинг ўзларини машинасида олиб чиқиб кетишган, дейишяпти. Мелисалар бармоқ излари ва бошқа ашёвий далиллар излашяпти”, дейди манба.\nАчамайли қишлоғида истиқомат қилувчи бошқа бир манбанинг айтишича, қотиллар қассоблик билан шуғулланадиган Абдусамат аканинг уйига талончилик мақсадида кирган бўлиши мумкин:\n“Бу эру хотин уйда ёлғиз яшарди. Ўзларининг фарзандлари йўқ. Битта қизни асраб олишган эди, у ҳам эр қилиб кетган. Чолу кампир иккаласи Бўканинг бозорида гўшт сотарди. Ўзига анча тўқ оила эди, Худо раҳмат қилсин яхши одамлар эди", деди манба.\nТошкент вилояти ҳуқуқ-тартибот органларидаги Озодлик манбаси шундай воқеа бўлганини тасдиқлади:\n“Ҳозир прокуратура, вилоят ички ишлар бошқармаси оёққа турган. Қотиллар Абдусамат Абдурайимовнинг машинасини Олмалиқ йўлидаги Қорачироқ маҳалласи яқинига ташлаб кетишган. Айни пайтда машина экспертизадан ўтказилмоқда. Бу ишни тергов қилиш учун махсус гуруҳ тузилган. Биринчи тахминимиз босқинчилик ва қотиллик бўлган”, деди Тошкент вилояти ҳуқуқ-тартибот органларидаги Озодлик манбаси.\nЎтган йиллар давомида Тошкент шаҳри, вилояти ва Фарғона шаҳрида ёлғиз қарияларни тунаш ва уларни ўлдириб кетиш ҳолатлари жуда кўп бўлган.\nТошкент шаҳар Ички ишлар бошқармаси ўтган йили бир йил мобайнида Тошкент шаҳрида ёлғиз пенсионерларни тунаш ва ўлдириш ҳолатлари сони ўттиздан ошганлигини хабар қилган эди.\nРасмий маълумотларга кўра,жиноятларнинг аксарияти ҳали очилмаган бўлсада, лекин бир неча киши қўлга олиниб суд қилинди.\nЖумладан, ўтган йилнинг сентябрь ойида Тошкент шаҳар жиноят ишлари бўйича суди Мирзо Улуғбек тумани Аҳиллик маҳалласида яшовчи 85 яшар Любовь Одиловани бўғиб, ўлдириб, уйини тунаган шахсни 19 йилга озодликдан маҳрум қилган эди.


Тошкентда Фейсбук орқали бола сотилдими? - BBC O'zbek\nТошкентда Фейсбук орқали бола сотилдими?\nФото муаллифлик ҳуқуқи Facebook/Ya-MAMA!\nImage caption Фейсбукдаги эълон\nЎзбекистонлик ёш оналар орасида машҳур бўлган ва Тошкентдан юритилувчи Фейсбукдаги "Я-МАМА!" гуруҳида пайдо бўлган эълон кўпларни ларзага солди. Унда эндигина дунёга келган чақалоқ қизчанинг бошқа оилага берилиши айтилади.\nРеклама муаллифи модераторлардан ўз исми-шарифи берилмаслигини ва чақалоқни асраб олишни қизиққанлар пост остида шарҳ ёзиб қолдиришларини сўрайди.\n"Салом, илтимос, аноним тарзда нашр қилинг. Бугун танишим жуда чиройли қизча туғди. Лекин, тақдир шундай экан, боладан воз кечишга тўғри келади. Илтимос, тўғри тушунинглар. Балки, чақалоқни асраб олишни истаган оилалар бордир? Пост тагида ёзиб қолдиринг, мен сизга ўзим ёзаман", дейилади бу постда.\n2011 йилда Тошкентда асос солинган бу гуруҳнинг аъзолари қарийб 25 минг кишини ташкил қилади. Унда оналикка оид ҳар хил мавзулар муҳокамага оширилади.\nМазкур эълон остига 100дан ошиқ киши шарҳлар қолдирди. Улар орасида қизалоқни асраб олишга қизиққанлар кўп эди. Жумладан:\nImage caption Эълонга кимдир қизиқиш билдирди, кимдир уни қоралади.\n"Менга ёзинг! Мен қизли бўлишни орзу қиламан!!!"\n"Менга личкага ёзинг".\n"Менда гўдакни олишга қодир бадавлат оила бор!"\n"Менга ёзинг, танишларим хоҳлаяпти".\n"Менга ҳам ёзинг".\nАммо, гуруҳ фойдаланувчилари орасида мазкур эълонни қоралаганлар ва унинг қанчалар қонуний эканини савол остига олганлар ҳам бўлди.\n"Мен шокдаман. Одамлар жинни бўлганми, ўз боласини Фейсбукдан бериб?"\n"Ҳар нарсани кўрганман, лекин болага интернет орқали ота-она қидиришни?\n"Кўппакни ё мушукчани сотаётгандек. Одамлар, ўзларингга келинглар!"\n"Бундай эълон бериб иш битириб бўлар эканми? Бу ахир таниш-билишлар орқали, анча пул эвазига қилинади".\n"Бу қонунга зид! Агар бола керак бўлмаса, аввалига ундан воз кечиш аризаси ёзилади. Кейин ҳукуматнинг ўзи унга оила топади ёки болалар уйига топширади. Туққан ота-онанинг буни ҳал қилишга ҳаққи йўқ", - дейди яна бир гуруҳ аъзоси.\nБи-би-си мазкур эълон бўйича, "Я-МАМА!" гуруҳи модераторларига боғланишди.\nМодераторлар Би-би-сига пост муаллифи билан боғланишга кўмаклашдилар.\nПост муаллифи эса барча ишлар юрист иштирокида амалга оширилаётганини билдирди.\nЎз исмини ошкор қилмасликни сўраган тошкентлик гинекологнинг Би-би-сига айтишича, эълон муаллифи ва гуруҳ модераторлари бу эълонни интернетда чоп қилиш билан билвосита ёки бевосита жиноят содир этаётган бўлиши мумкин.\n"Ўзбекистонда ўз боласидан воз кечаётган она ёки у оила аъзолари ўзбошимчалик билан бу гўдак тақдирини ҳал қила олмайди! Ўзбекистон қонунчилигида хусусий тарзда ўз фарзандини топширишни реклама қилиш умуман мумкинмас. Бундай пост одам савдосига тенг бўлиши мумкин", - дейди шифокор.\nЎзбекистон Республикаси Оила кодексининг 151-моддасига биноан, фарзанд асраб олиш жараёни потенциал ота-онанинг аризаси асосида, маҳаллий васийлик ва ҳомийлик органлари иштироки билан, боланинг манфаатлари ҳисобга олинган ҳолда судлар орқали амалга оширилади.\nЎзбекистон Республикаси Фуқаролик процессуал кодексининг 2851-моддасига биноан, фарзанд асраб олишни истаган шахслар боланинг турар жойига қараб фуқаролик ишлари бўйича туманлараро, туман ва шаҳар судларига ариза билан мурожаат қилишлари кўзда тутилади.\nШифокорнинг айтишича, бола асраб олиш истагида бўлган оилалар ўзлари рўйхатдан ўтган туман ёки шаҳарнинг Васийлик ва ҳомийлик идораларига мурожаат қилишлари керак.\nМурожаатлари қабул қилингач, аризачи ота ёки она бўлишга қанчалар лойиқлиги қонунга биноан текширилади ва улар навбатга қўйилади.\nШифокорга кўра, мазкур жараён бир неча ой ва ҳатто йилга чўзилиши мумкин.\n"Мана шу жараён баъзилар учун мужмал кўрингани учун, сабр-тоқати бўлмаган ота-оналар ноқонуний тарзда ҳам бола топишга уринадилар. Чунки, халқ нима дейишидан қўрқадиган баъзи оналар ёш бўлгани учун яширин ҳолда уйларида боласини туғиб, дарров воз кечишга уринади ва шунда таниш-билишчилик ёки катта пул эвазига бола кимларгадир сотилади. Лекин, бу катта жиноят. Бу чақалоқни расмийлаштиришга аралашган идоралар ҳам жиноятга қўл ураётган бўлиши мумкин", - дейди у.\nImage caption Гуруҳ модераторлари болага потенциал оила топилганини билдиришди.\nҲозирда чақалоқ қизча ҳақидаги пост ёпилган.\n"Я-МАМА!" гуруҳи модераторлари пост остига мазкур эълон муаллифидан келган охирги ёзувни қўйишди.\nУнда қуйидагилар ёзилган:\n"Муаллифдан: Мен бир оила билан боғландим, эртага туғруқхонада юрист билан учрашишади. Постни ёпсанглар бўладими, бундай шарҳларни ўқиш жуда ҳафа қилади. Одамлар бунчалар ёвуз".\nТожикистон: бола савдоси билан боғлиқ ҳоллар кўпайиб бормоқда


Венгрия Ўзбекистоннинг Европадаги муҳим шерикларидан бири ҳисобланади. Биргаликдаги интилиш ва амалий ишлар натижасида бу шериклик йилдан йилга мустаҳкамланиб бормоқда. Айниқса, сўнгги тўрт йилда икки мамлакат ўртасидаги ўзаро савдо айланмаси ҳажми салкам уч баробарга ўсди. Мураккаб пандемия шароитига қарамай, ўтган йили ҳам бу ижобий динамика сақлаб қолинди.\nИшбилармонлар ва ҳудудлар ўртасида яқин алоқалар йўлга қўйилгани бунда муҳим омил бўлмоқда. Хусусан, жорий йил февраль ойида Будапештда иқтисодий ҳамкорлик бўйича ҳукуматлараро комиссиянинг навбатдаги йиғилиши ва бизнес-форум ўтказилган эди.\nВенгрия Бош вазири Виктор Орбаннинг шу йил 29 март куни мамлакатимизга ташрифи доирасида бўлиб ўтган икки мамлакат Ишбилармонлар кенгашининг биринчи мажлисида икки томонлама ҳамкорлик бобида ҳали ишга солинмаган жуда катта имкониятлар борлиги таъкидланди. Асосий эътибор савдо-иқтисодий, инвестициявий ва молиявий алоқаларни янада ривожлантириш масалаларига қаратилди.\nСаноат кооперацияси — ҳамкорликнинг яна бир устувор йўналишидир. Венгриянинг илғор тажрибаси асосида Ўзбекистонда озиқ-овқат саноати, фармацевтика, қишлоқ хўжалиги маҳсулотларини қайта ишлаш, кимё ва машинасозлик соҳаларида янги лойиҳаларни амалга оширишга келишиб олинди.\nҲудудлар ўртасидаги алоқалар ҳам ривожланмоқда. Самарқанд ва Жиззах вилоятларида иқтисодий ва ижтимоий соҳаларни модернизация қилиш, жумладан, қишлоқ хўжалигини саноатлаштириш, экспорт салоҳиятини ошириш борасида Венгрия тажрибасини татбиқ этиш мўлжалланмоқда.\nДавлатимиз раҳбари икки мамлакат ҳудудлари ўртасида шериклик алоқаларини ўрнатиш, ҳар йили Минтақалар форумини ўтказиш таклифини билдирди. Венгрия қишлоқ хўжалиги, меваларни сақлаш ва қайта ишлаш, балиқчилик ҳамда уруғчилик соҳаларидаги илғор тажриба ва технологиялар билан алмашишга тайёрлигини билдирди.\nОчиқ ва амалий руҳда бўлиб ўтган музокаралар чоғида Ўзбекистон —Венгрия муносабатларининг деярли барча йўналишлари атрофлича муҳокама қилиниб, биринчи навбатда, иқтисодий ҳамкорлик масалаларига жиддий эътибор қаратилди. Охирги тўрт йилда товар айирбошлашни деярли уч баробарга ўсгани айтилиб, бу кўрсаткични келгусида бир неча баробарга ошириш лозимлиги қайд этилди.\nБу борада икки мамлакат бозорларига маҳсулотлар етказиб беришни кенгайтириш, саноат кооперациясини кучайтириш, фармацевтика, қишлоқ хўжалиги, чорвачилик, балиқчилик, картошкачилик ва бошқа соҳаларда аниқ лойиҳаларни амалга оширишга келишиб олингани айни муддаодир.\nЎзбекистон бизнес соҳаси вакилларининг фикрича, ташриф давомида Венгрия билан бўлиб ўтган икки томонлама Ишбилармонлар кенгашининг биринчи мажлисини муваффақиятли ва самарали, деб баҳолаш мумкин. Чунки унда кўплаб келишув ва шартномалар тузилди. Бу форматдаги тадбирнинг самарадорлиги — унда икки мамлакат ишбилармон доиралари ўртасида икки томонлама алоқаларни мустаҳкамлаш масалалари муҳокама қилинганидир. Очиқ мулоқот ҳамкорликни янада чуқурлаштириш учун ўзаро манфаатдор соҳаларини аниқ белгилаш имконини берди.\nЖорий йилнинг февраль ойида Будапештда Ўзбекистон — Венгрия бизнес форуми ўтказилгани ҳаммамизга яхши маълум. Унда икки мамлакат ишбилармонлик доира вакиллари йиғилди. Форум якунида паррандачилик, балиқчилик, чорвачилик, ва озиқ-овқат саноати соҳалари бўйича Ўзбекистоннинг турли вилоятларида 12 та инвестиция лойиҳаларини амалга оширишга оид қатор икки томонлама келишувлар имзоланган эди. Қолаверса, 76 та янги истиқболли инвестиция лойиҳаларини биргаликда ўрганишга келишиб олинган, уларнинг 26 таси бўйича Ўзбекистон ва Венгрия томонидан шериклар аниқланиб, ҳозирда музокаралар олиб борилмоқда.\nЎзбекистон ишбилармон доиралари маҳсулот етказиб беришни кенгайтириш, саноат кооперациясини кучайтириш, фармацевтика, қишлоқ хўжалиги, чорвачилик, балиқчилик, картошкачилик ва бошқа соҳаларда аниқ лойиҳаларни амалга ошириш орқали Венгрия билан товар айланмаси ҳажмини янада оширишдан манфаатдор эканликларини алоҳида қайд этиш жоиз.\nМузокаралар якунида Президентимиз Шавкат Мирзиёев ва Бош вазир Виктор Орбан Ўзбекистон Республикаси билан Венгрия ўртасидаги стратегик шериклик тўғрисидаги қўшма декларацияни ҳамда кўп қиррали шерикликни кенгайтиришга қаратилган 10 дан ортиқ ҳужжатни имзолаши давлатлар ўртасидаги ҳамкорликни янги босқичга кўтариши муқаррар.\nЎз навбатида, икки мамлакатнинг барча ҳудудларини фаол жалб қилган ҳолда, ҳар йили Минтақалар форумини ўтказиш тўғрисида қарор қабул қилингани эътиборга молик.\nТашриф доирасида Президентимиз Шавкат Мирзиёев ва Бош вазир Виктор Орбан Тошкент вилояти Юқори Чирчиқ туманида ташкил этилган Ўзбекистон — Венгрия Картошкачилик илмий марказида ҳам бўлишди. Ушбу илмий муассаса Венгрия қишлоқ хўжалиги ва табиий фанлар университети билан ҳамкорликда Қишлоқ хўжалигида билим ва инновациялар тизими негизида ташкил этилган.\nДавлатимиз раҳбари бу тармоққа алоҳида эътибор қаратгани бежиз эмас. Картошка аҳолининг кундалик истеъмол маҳсулотларидан биридир. Унинг сифатли ва арзон бўлиши ҳар бир оила фаровонлигига таъсир қилади. Картошкага бўлган ички бозор талабини қондириш учун катта миқдорда уруғлик зарур. Ўзбекистонда йилига ўртача 80-90 минг гектар майдонда уруғлик экилиб, 2,9 миллион тонна картошка етиштирилади. Шунга қарамай, йилига истеъмол учун 200-300 минг тонна, уруғлик учун 15-17 минг тонна картошка четдан келтирилади.\nЭнди янги марказ Венгриядан келтирилган касалликка чидамли навларни синовдан ўтказиш ва уруғлик картошка ишлаб чиқариш билан шуғулланади. Бу ерда маҳаллий ва хорижий навларни чатиштириш орқали картошка етиштиришнинг барча босқичларида сифатни таъминлашга қаратилган комплекс тизим ишлаб чиқилади. Энг муҳими, 50 дан ортиқ навлар маҳаллийлаштирилиб, картошкачилик генофонди яхшиланади.\nЭътиборли жиҳати, инновацион усуллар самарасида 2021 — 2023 йилларда ҳосилдорликни 30-50 фоизгача ошириш мўлжалланган бўлиб, 2024 йилга бориб 21 минг тонна уруғлик картошка етиштириш, бу борадаги импорт ўрнини тўлиқ қоплаш мақсад қилинган. Шунингдек, бакалавр ва магистрлар амалиёти, илмий кадрлар тайёрлаш бўйича ҳамкорлик, мутахассис ва фермерлар ўртасида малака ошириш амалиёти йўлга қўйилиши режалаштирилган.\nХулоса ўрнида айтганда, халқаро ва минтақавий масалалар бўйича икки мамлакатнинг қараш ва ёндашувлари ўхшаш. Венгрия томони Ўзбекистоннинг Жаҳон савдо ташкилотига аъзо бўлиш режаларини қўллаб-қувватлайди. Шундан келиб чиқиб, фаол ривожланиб сифат жиҳатидан юқори босқичга кўтарилган Ўзбекистон ва Венгрия муносабатлари истиқболли стратегик ва самарали ҳамкорликнинг бошида турибди, десак муболаға эмас.